Neophodna promena Zakona o vraćanju utrina i pašnjaka selima na korišćenje - Svrljiške novine\nSvrljig - Svrljig vesti - Društvo - Neophodna promena Zakona o vraćanju utrina i pašnjaka selima na korišćenje\n‚‚Aktuelni zakon moramo promeniti. Ja sam obavestio nadležno Ministarstvo finansija koje je predložilo ovaj zakon i iskoristio priliku, prilikom izbora naše Vlade, da neformalno razgovaram sa ministrom Vujovićem kako bi ga upoznao sa predlozima ovog zakona koji su loši. Konkretno govorio sam o članu 9 koji decidno zabranjuje da se na zemljištu koje se vratilo selima na korišćenje ne može raditi bukvalno ništa, kao i da ne može da se izvrši prenamena. Samim tim danas imamo preko 200.000 ha zemljišta van funkcije koje zarasta u korov“, kaže Miletić.\nSledećaSečenje drva bansekomNext


Tema: Moskva hoće džins iz Novog Pazara\n23.09.2009., 04:49 #1\nStotine maloprodajnih objekata iz Rusije je zainteresovano za džins iz Novog Pazara, ali sa kime će kompanije „Big bojz“, „Bros“, „Brug“, „Maksers“ i „Stig“ sarađivati i na koji način, ostaće tajna do oktobra. Predstavnici Agencije za ekonomski razvoj Sandžaka (SEDA) čekaju da prođe Bajram i da se „slegnu“ utisci sa završenog Međunarodnog sajma mode u Moskvi, pa da odluče.\nNa moskovskom sajmu su Privredna komora Madrida i regionalna agencija iz Saragose (Gobierno de Aragon) izrazile želju da oplemenjuju novopazarski glavni proizvod da bi ga izvozili u Rusiju. Španci su za primenu rusko-srpskog sporazuma o slobodnoj trgovini. Ovo bi, smatra direktor SEDA Samir Kačapor, povećalo broj zaposlenih i dovelo do većeg upošljavanja lokalne proizvodnje.\nAlmir Šaćirović iz SEDA rekao je za „Blic“ da je ovih pet firmi dobilo više poziva za saradnju i plasman robe na rusko tržište. On je dodao da postoje tri načina nastupa domaćih proizvođača u Rusiji. Prvi način je da se pronađu kompanije koje su i bile zainteresovane za naše proizvode i koje će tamo i da ih prodaju. Drugi način je kooperacija ovih pet kompanija sa nekom ruskom kompanijom i treći način da ovih pet kompanija napravi jedan brend i da tako izađu na rusko tržište.\n- Ruska privredna komora dovela je nekoliko kompanija koje su za otvaranje skladišta i showroomova u Moskvi koji bi prodavali srpski džins – objašnjava Kačapor.\nDžins je najatraktivniji proizvod za izvoz iz Pazara. Izvoz čini 30-35 odsto ukupne tamošnje proizvodnje. Najviše se prodaje u Bosni, delu Hrvatske, Grčkoj, Nemačkoj, Italjii Austriji.\n- „Big bojz“, „Bros“, „Brug“, „Maksers“ i „Stig“ upošljavaju 500 ljudi, a sa ovakvim interesovanjem u Moskvi potvrđen je kvalitet našeg rada i naših proizvoda – priča Tigrin Kačar, koji je u Upravnom odboru asocijacije tekstilaca Novog Pazara ASTEKS i vlasnik dečje konfekcije „Stig“.\nNa Međunarodnom sajmu mode u Moskvi, koji je održan od 6. do 9. septembra, učestvovalo je više od 20 zemalja. Učešće je finansijski pomogla Američka agencija za međunarodni razvoj (USAID), a veliku podršku učešću firmi iz Pazara dali su: Aerodrom „Nikola Tesla“, Trgovinsko odeljenje Rusije u Beogradu, grad Novi Pazar i Privredna komora Srbije.\n23.09.2009., 08:54 #2\nRe: Moskva hoće džins iz Novog Pazara\n23.09.2009., 18:47 #3\nDaj Boze da i nam svane.. Novi Pazar je u totalnom kolapsu..\n23.09.2009., 20:07 #4\nZasto bi to bilo cudno, novopazarci imaju dobar kvalitet, a rusi imaju pare.\n24.09.2009., 02:27 #5\nNekazem da je cudo ..ali da nebude lazno obecanje.Ja sam iz Novog Pazara,i znam da je dzins extra kvaliteta ali ima i loseg medjutim sve vece firme su uvele jake standarde jer posluju sa inostranstvom ..Ali to su pojedinci sa mnogo jakim firmama.Jeste da ih ima malo vise . Ali nije kao nekad.Sto je i dobro jer se tezi necem boljem.A ovo sa Rusima neide svako za sebe valjda netreba ja da jurim Ruse pa ko ugovori posao .Nego Rusi traze nas. E to je DobrO


GRUBJEŠIĆEVA: Sankcije Rusiji uslov za evropski put Srbije - Naša Borba\n„Deluje mi malo neverovatno da posle ovakvog narušavanja teritorijalnog integriteta Ukrajine, Rusija u Savetu bezbednosti brani teritorijalni integritet Srbije”, kaže ona.\nPritisci na Srbiju da uvede sankcije Rusiji nisu od juče i nastaviće se i pojačavati što rat u Ukrajini bude duže trajao, smatra Suzana Grubješić iz Centra za spoljnu politiku.\nGrubješićeva je za Tanjug rekla da je usklađivanje sa zajedničkom evropskom spoljnom i bezbednosnom politikom EU postalo „uslov svih uslova” za dalji nastavak evropskog puta Srbije i da je to, kako je rekla, postalo „noćna mora” za našu spoljnu politiku, jer moraju da se donesu važne odluke.\n„Takvi pritisci pokazuju da je EU stalo da Srbija ostane na evropskom putu, nadam se da je jednako stalo i Srbiji, i da nema više tolerancije kao što je to postojalo od 2014. kada su prvi put uvedene sankcije Rusiji”, kaže Grubješić.\nOna dodaje da će postojati i pritisci iz Rusije, jer njoj odgovara da Srbija ostane jedina zemlja u Evropi koja nije uvela sankcije, ali, ističe, pitanje je da li je takva pozicija dobra za Srbiju, a Grubješićeva smatra da nije.\nNa pitanje kako odgovoriti na dilemu kojoj se strani privoleti, jer Srbija ekonomski zavisi od Zapada, a energetski i politički od Rusije, Grubješićeva nema dilemu i kaže da su brojke neumoljive.\n„Srbija ekonomski živi zahvaljujući saradnji sa Zapadom. Naša trgovina, industrijska razmena, zaposlenost i životni standard sve je to mnogo više vezano za Zapad nego za Rusiju”, ističe ona.\nS druge strane strane, kaže, energetski jesmo zavisni od Rusije, ali se nada da ćemo diversifikacijom tu zavisnost postepeno smanjivati.\nŠto se političke zavisnosti tiče, i podrške Rusije u Savetu bezbednosti, Grubješićeva naglašava da je dug put do stavljanja kosovskog pitanja pred Savet bezbednosti.\nOna poziva sve da pročitaju strateška dokumenta koja razne ruske organizacije i tink-tenkovi bliske ruskim vlastima objavljuju.\n„Pre nego što je izbio rat u Ukrajini pisali su da Srbija treba da se pomiri sa tim da Kosovo nije Srbija i da oni imaju neke druge aspiracije. Deluje mi malo neverovatno da posle ovakvog narušavanja teritorijalnog integriteta Ukrajine, Rusija u Savetu bezbednosti brani teritorijalni integritet Srbije”, poručuje Grubješićeva.\nOna se slaže sa mišljenjima mnogih analitičara koji smatraju da je sada pravo vreme da se počne sa pregovorima o ulasku u EU, i veruje da će se neke promene desiti, ali ističe da tu ima više entuzijazma od strane SAD, nego Brisela.\n„Ako slušate specijalnog izaslanika za Balkan Gabrijela Eskobara koji upravo govori o ubrzanom prijemu Srbije, onda stvari postaju realnije, jer bez snažne podrške SAD, nijedna zemlja nije ušla u EU, ali s druge strane ne vidim spremnost Brisela da se odgovori na te poruke”, kaže Grubješićeva. Dodaje da je Zapadni Balkan i bezbednosno pitanje i da je to rat u Ukrajini pokazao.\n„Mislim da je dosta vremena izgubljeno u pričama i diskusijama kako zaokružiti evropski prostor i kako da Zapadni Balkan bude u njemu i da je došlo vreme da se reaguje”, smatra Grubješićeva.\nPrethodni tekstVUČIĆ SA DODIKOM: Veze Srbije i RS nikad nisu bile snažnije\nSledeći tekstUZNEMIRUJUĆI SNIMAK IZ ZEMUNA: Čovek šutira ženu i njenog psa nasred ulice\nGRUBJEŠIĆEVA: Sankcije Rusiji uslov za evropski put Srbije - OPOZICIJA Na Jednom Mestu 16 aprila, 2022 At 11:04 pm\n[…] GRUBJEŠIĆEVA: Sankcije Rusiji uslov za evropski put Srbije se pojavljuje prvo na Naša […]


Guber ponovo lider na tabeli, Majevici 5 golova u mreži - UPSMedia Guber ponovo lider na tabeli, Majevici 5 golova u mreži – UPSMedia\nGuber ponovo lider na tabeli, Majevici 5 golova u mreži\nU okviru 24. kola Regionalne lige RS- grupa Istok, fudbaleri „Gubera“ iz Srebrenice su ubjedljivo trijumfovali nad fudbalerima „Mjaveice“ iz Lopara, konačni rezultat je bio 5:0. Ovo je bila veoma važna pobjeda za fudbalere iz Srebrenice, jer su se sa nova tri boda vratili na čelo tabele. Srebrenički fudbaleri počinju da vode već u 9. minutu preko Elvisa Jašarevića, a nakon toga golove postižu Adel Mujić i sjajni Armin Smajlović koji je na ovom meču postigao tri gola. Do kraja prvenstva su ostala tri kola, a u sljedećm kolu „Guber“ gostuje u Milićima i osvajanjem nova tri boda šanse za ulazak u viši rang bi bile znatno povećane. „Guber“ je trenutno lider na tabeli sa jednim bodom više u odnosu na drugoplasiranu ekipu „Podrinja“ koja je u ovom kolu bila slobodna.\n← Minhen: Uz povike „Allahu ekber“ nožem ranio četiri osobe\nBratunački fudbaleri sigurni kod kuće →\nmart 20, 2019, 4:40 pm


Mahmud Abas: Amerikanci ne mogu da vode mirovne pregovore - Sputnjik Srbija\n22:47 04.03.2019 (osveženo 07:40 05.03.2019) Preuzmite kraći link\nPredsednik Palestine Mahmud Abas izjavio je danas tokom posete Bagdadu da Trampova administracija hrabri Izrael da bude iznad zakona i da Amerikanci nisu podobni da budu pokrovitelj u mirovnim pregovorima.\nVodeći irački zvaničnici izrazili su podršku predsedniku Palestine Mahmudu Abasu, koji je kritikovao administraciju predsednika SAD Donalda Trampa.\nAbas i predsednik Iraka Bahram Saleh su istakli važnost Jerusalima za narod Palestine, prenosi AP.\n„Trenutna američka administracija hrabri Izrael da bude iznad zakona“, rekao je Abas.\nTrampova administracija je navela da se palestinski lideri opiru da započnu mirovne sporazume sa Izraelom.\nAbas je juče stigao u Irak na razgovore sa zvaničnicima u Bagdadu o najnovijem razvoju situacije u regionu, prenosi Tanjug.\nMahmud Abas je drugi arapski lider, nakon jordanskog kralja, koji je posetio Irak nakon prošlogodišnjih parlamentarnih izbora.


Vašington odložio sankcije protiv „En plus“ i „Rusala“ - Sputnjik Srbija\n01:36 04 Jun 2020\n17:06 12.10.2018 (osveženo 17:07 12.10.2018) Preuzmite kraći link\nRok za završetak ugovora, kao i operacija s akcijama i dugovanjima „Grupe GAZ“ ostao je nepromenjen i važi do 23. oktobra, navedeno je u saopštenju tog ministarstva.\nSAD su početkom aprila uvele nove sankcije Rusiji, uvrstivši na crnu listu Olega Deripasku i kompanije „En plus grup“, „Grupu GAZ“, „Bazni element“ i „Rusal“ koje su pod njegovom kontrolom.\nDodavanje Deripaske na spisak podrazumeva blokiranje aktiva u SAD i zabranu svakog poslovanja s tim kompanijama za američke građane, uključujući sve operacije vezane za potraživanje dugovanja i kapitala.\nMinistarstvo finansija SAD je prvobitno dalo rok od mesec dana za prodaju akcija i potraživanja dugovanja tih kompanija i dva meseca za završetak važećih ugovora i prekid saradnje s kompanijama – ograničenja je trebalo da stupe na snagu 7. maja i 5. juna. Rokovi su potom u više navrata produžavani.\nodlaganje sankcija, En plus, Rusal, Ministarstvo finansija SAD, Oleg Deripaska


Odobreno više od 10 miliona KM za podsticaje za povećanje plata - NTV Arena\nMinistarstvo privrede i preduzetništva Republike Srpske odobrilo je više od 10 miliona KM za 516 privrednih subjekata koji su u petom obračunskom periodu, od jula do decembara 2021. godine, isplatili uvećanu platu za 19.752 radnika.\nIz Ministarstva je saopšteno da je zahtjeve za podsticaj za povećanje plate radnika, za ovaj obračunski period, podnijelo ukupno 576 privrednih subjekata koji su imali mogućnost da do 1. marta ove godine podnesu zahtjev putem aplikacije “e-podsticaj”, koja se nalazi na sajtu Ministarstva.\nUkupan iznos podsticaja za povećanje plata koji je odobren od prvog obračunskog perioda /od jula do decembra 2019. godine/, zaključno sa današnjim danom, jeste oko 32 miliona KM, navedeno je u saopštenju.\nIz Ministarstva su napomenuli da je obrada preostalog dijela zahtjeva u finalnoj fazi, nakon čega će uslijediti isplata sredstava za podsticaje za povećanje plata.\nTags: ministarstvo privrede, plate, povecanje plata, rs, zemlja


Uskoro Android Auto sistem - Borba za kontrolu vozila\nVeliki broj automobila koji se na tržištu pojave krajem ove godine posedovaće Android Auto sistem kao odgovor na Apple Car Play. Kruže glasine da će ovaj sistem moći da funkcioniše potpuno samostalno, bez povezivanja sa „pametnim telefonima“.\nAndoid Auto posedovaće mogućnost direktnog pristupa svim senzorima automobila tako da će u svakom trenutku biti moguće saznati i parametre vozila i trenutnu lokaciju, bez da vozač stalno povezuje svoj telefon na informacioni sistem automobila.\nU Google žele da ovaj sistem što pre postane neizostavni deo svakog novog automobila. Ipak, sve to još nije gotova stvar budući dok se kod najvećih proizvođača automobila upravo javlja zebnja da time prepuštaju najvažnije funkcionalne elemente. Masovnim ulaskom ovih sistema proizvođači se dovode u inferioran položaj, budući da bi preko ovog sistema Google imao najdragocenije informacije o svakom vozaču, njegovim navikama i samom automobilu.


Cilj programa Moja prva plata (mojaprvaplata.gov.rs) je sticanje prvog radnog iskustva, podsticanje zapošljavanja i rešavanje problema nedostatka kadrova u privredi. U okviru programa devetomesečnog ospobljavanja u kompanijama država je mladima obezbedila mesečnu naknadu u iznosu od 20.000 dinara mesečno za one koji konkurišu sa stečenim srednjim obrazovanjem, odnosno 24.000 dinara za mlade sa visokim obrazovanjem. "Moja prva plata" realizuje se uz podršku Privredne komore Srbije, Ministarstva finansija, Kancelarije za IT i e Upravu I Nacionalne službe za zapošljavanje.\nMeđu prvima prijavile su se kompanije koje su u stalnoj potrazi za novim kadrovima i imaju otvorene konkurse, kao što je kompanija "Sirogojno Co" . Vlasnik i generalni direktor kompanije "Sirogojno" Rade Ljubojević, ocenjuje da je reč o programu koji će podržati i privreda jer će uz pomoć države u vidu plate za te mlade ljude, poslodavci dobiti mogućnost da ih upoznaju, obuče i izaberu među njima najbolje, ali i nezaposleni koji će tako steći svoje prvo radno iskustvo i šansu da dobiju posao.\n"Kompanija 'Sirogojno' je od marta, u vreme pandemije, zaposlila 25 novih radnika, ima stalno otvoren konkurs i ubuduće, razvijajući svoj biznis, povećavaće broj zaposlenih. Iskoristićemo i šansu da kroz program 'Moja prva plata' dođemo do kvalitetnih mladih ljudi", izjavio je Ljubojević i pozvao kolege privrednike da se pridruže.\n"Kompanija EnergyNet, lider u oblasti grejanja, klimatizacije, ventilacije i uređenja prostora, koja zapošljava više od dve stotine ljudi, aplicirala je za program "Moja prva plata', kako bismo iskoristili podršku države za pronalaženje i zapošljavanje mladog kadra, što već radimo na sličan način", kaže direktor Goran Jevtić.\n"Ponudili smo ukupno 10 radnih pozicija za nekoliko srednjoškolaca i za svršene visokoškolce ekonomske, mašinske i elektrotehničke struke", navodi Jevtić, ukazujući da je i dosadašnja praksa kompanije bila zapošljavanje mladih bez radnog iskustva svake druge godine.\n"Mladi u EnergyNetu, uz nadzor mentora prolaze obuku upoznavanjem svih poslova u firmi i nakon izveštaja stručne procene i razgovora, pronalazi im se pozicija u skladu sa njihovim sklonostima, na kojoj mogu dalje da se razviju, usavrše i postignu najbolje rezultate", navodi direktor EnergyNeta. Prema njegovim rečima, iskustvo kompanije, u kojoj ljudi predstavljaju najveću vrednost, potvrdilo je da je najlakše oblikovati mlade ljude bez radnog iskustva prema konkretnim poslovima.\nAndrija Ekmedžić, direktor "Koneleka", kompanije koja proizvodi delove za "Erbas" i "Boing", kaže da su se prijavili za program "Moja prva plata" radi podrške oko dela troškova vezanih za početni period koji zaposleni bez radnog iskustva provode u firmi, a koji predstavlјa isključivo ulaganje, jer su zaposleni manje produktivni.\n"Nama su potrebni CNC operateri i mašinski inženjeri i nadamo se da će oglašena radna mesta izazvati interesovanje kandidata. U našoj industriji nije teško pronaći kadar ali je teško naći dobre kandidate. Voleli bismo da radimo sa najbolјima", ističe Ekmedžić.\nOn dodaje da je glavni cilј da dobri kandidati ostanu u firmi, ali i da oni, koji ne budu zadržani, dobiju kvalitetnu obuku kako bi se bolje pozicionirali na tržištu rada.\nMarija Janičijević, vlasnik kompanije Eterna HS u Nišu kaže da su programom "Moja prva plata" prepoznate potrebe privrede za edukacijom kadrova i potreba da se oni obučavaju u realnom radnom okruženju. Na taj način, mladi lјudi stiču znanje koje će lako primeniti u dalјem radu, a privrednici dobijaju pomoć, tako da je korist obostrana.\n"Smatramo da je ovo izvanredna prilika da se pruži praktično iskustvo onima koji tek započinju radni vek. Naša firma bavi se računovodstvenim uslugama, a prijavili smo poziciju knjigovodstvenog službenika i nadamo se da će kandidati, koji dođu na praksu, steći praktična i primenjiva znanja, a najbolji kandidat ima šansu da dobije posao", ističe Marija.\nGeneralni direktor TIFFANY Production, Boro Radoičić, ističe da se ova kompanija uklјučila u program na poziv PKS, jer je firma u razvoju i potrebe za kadrovima uvek postoje.\n"Ovo vidimo kao jedan vid neformalnog obrazovanja, tačnije nadogradnje znanja i iskustva koje su kandidati dobili u školama. Nadamo se da ćemo na taj način doprineti smanjenju stepena nezaposlenosti i dobijanju kvalitetnih kadrova. Najpotrebniji su nam modni krojači, modelari odeće i inženjeri tekstilnih tehnologija. Očekujemo da ovim programom zadovolјimo makar jedan deo potreba za neophodnim kadrovima, a kandidati koji pokažu entuzijazam i znanje svakako su dobrodošli u naš tim i nakon perioda isteka ovog vida prakse", zaklјučuje Radoičić.\nDirektorka kompanije Biospringer RS u Senti Tunde Gal navodi da već nekoliko godina sarađuju sa novosadskim i beogradskim tehnološkim fakultetima u angažovanju mladih ljudi.\n"Već smo imali uspeha na ovom planu, mnogim mladim ljudima pružena je šansa da prva radna iskustva stiču u našoj firmi i najveći broj je i ostao u našem preduzeću", istakla je direktorka i zahvalila Vladi Srbije na podršci i tome što nije zaboravila na situaciju na početku kovida kada je ta kompanija bila glavni snabdevač domaćeg tržišta kvascem.\nDragi mama i tata, pišem poslednji put... Krvavi oktobar odneo je 7.000 života, a oproštajne poruke streljanih u Kragujevcu KIDAJU DUŠU


U Udruženje poslodavaca FBiH učlanilo se još 50 kompanija sa područja USK - Akta.ba\n31.08.2018. 08:10 / Izvor: Akta.ba\nRukovodstvo Udruženja poslodavaca Federacije Bosne i Hercegovine posjetilo je poslodavce sa područja Unsko-sanskog kantona, u cilju upoznavanja sa poslovnim ambijentom i uvjetima poslovanja kompanija u ovom dijelu Bosne i Hercegovine.\n"Sa zadovoljstvom moram istaknuti da je posjeta rezultirala povećanjem broja članica Udruženja poslodavaca FBiH, jer se tokom posjete još 50 kompanija sa područja USK učlanilo u naše Udruženje", kazao je Mladen Pandurević, direktor Udruženja poslodavaca FBiH.\n"Članovi savjeta će biti poslodavci iz Grada Bihaća. Privredni savjet će biti konsultativno tijelo koje će prisustvovati sjednicama Gradske skupštine i davati mišljenja o svim propisima i odlukama koje se tiču poslovnog ambijenta u ovom Gradu. Nakon što ovu aktivnost realiziramo u Bihaću, pokrenut ćemo je i u drugim općinama USK. Također, sa gradonačlnikom Fazlićem smo vrlo blizu dogovora o prostoru u kojem bi bilo smješteno Kantonalna organizacija Udruženja poslodavaca FBiH za područje USK", istaknuo je Pandurević.\nU okviru posjete USK, Izvršni odbor Udruženja poslodavaca FBiH održao je sjednicu na kojoj je usvojen tekst obraćanja političkim strankama koje učestvuju na predstojećim općim izborima u BiH, a razmatrano je i pitanje kolektivnog pregovaranja za zaključivanje granskih kolektivnih ugovora i zaključeno da će biti ispunjen plan i do kraja godine potpisati između osam i 12 granskih kolektivnih ugovora.\nO dokumentu „Šta poslodavci očekuju od vlasti“ i drugim zaključcima sa sjednice Izvršnog odbora Udruženja poslodavaca FBiH, javnost će biti upoznata na press konferenciji koja će biti održana sutra.


Poslodavci očekuju od Vlade FBiH da prestane pričati o reformama , nego da ih provodi – Visoko.ba\nPoslodavci očekuju od Vlade Federacije Bosne i Hercegovine, kao izvršne, ali i predstavnika zakonodavne vlasti u FBiH da prestanu pričati o neophodnosti provođenja reformi i da se što hitnije krene u provedbu reformi, istaknuto je tokom sastanka predstavnika Grupacije poslodavaca Tuzlanskog kantona pri Udruženju poslodavaca Federacije Bosne i Hercegovine sa federalnim premijerom Fadilom Novalićem. Sastanak je organiziran na inicijativu UPFBiH, a prisustvovali su mu i Adnan Smailbegović , predsjednik i Mladen Pandurević, direktor UPFBiH.\n„Očekujemo da Vlada Federacije BiH poduzme hitne mjere kako bi se ublažili negativni efekti posljedica po privredu u FBiH, izazvanih epidemijom coronavirusa i migrantskom krizom. Pojedine naše članice već imaju problema u nabavci i plasmanu roba što je direktna posljedica epidemije. Premijeru smo naglasili da Vlada FBiH mora hitno intervenirati kako bi se spriječile krizne situacije“, naglasili su iz UPFBiH.\n← Korona virus u našoj glavi\n18. kolo: Bosna – Vogošća →


Kuomo je rekao da je moguće da će broj mrtvih sutra premašiti 10.000. Ovo je šesti dan zaredom da na dnevnom nivou umire više od 700 ljudi u državi Njujork, navodi AP.\nKuomo je najavio dve izvršne uredbe o obavezi za poslodavce da radnicima obezbede zaštitne maske za lice i o tome ko može da radi testove na antitela. On je na konferenciji za novinare rekao da će sve državne škole ostati zatvorene sve dok se situacija u oblasti javnog zdravlja ne promeni.\nKuomo je istakao da će se svi planovi u budućnosti donositi na osnovu "podataka i nauke" i da on ne može da predvidi šta će se događati u junu.\n- Ako vi kažete da će škole biti ponovo otvorene u junu, onda u stvari kažete da će firme nastaviti da rade u junu jer je sve to povezano. Sve ćemo raditi u koordinaciji - rekao je Kuomo.


Heroji u doba koronavirusa: “Bez pčela i vode nema ni života” - Medija centar\nHeroji u doba koronavirusa: “Bez pčela i vode nema ni života”\nU opštini Štrpce je u poslednjih desetak godina povećan broj parcela pod zasadima maline. Ovogodišnjim sezonom i otkupom zadovoljni su i malinari i otkupljivači rekao je u emisiji „Heroji u doba koronavirusa“ Dobrivoje Stevanović, privrednik iz Štrpca. U ovom delu Kosova već nekoliko godina traje “borba” meštana za reke i investitora koji pokušavaju da izgrade mini hidroelektrane. Stevanović navodi da ukoliko investitori uspeju u svojoj nameri, Sirinićka župa će ostati bez vode, a samim tim i bez poljoprivrede, ali i života. Drugi gost u emisiji bio je sekretar Udruženja pčelara “Nukleus” u Gračanici, koji je ukazao na važnost pčela za našu planetu i apelovao na poljoprivrednike da ne koriste pesticide koji štete pčelinjim društvima.\nNa teritoriji opštine Štrpce se na preko 120 hektara, koliko je ukupna površina pod malinom, ovim biznisom bavi oko 800 porodica. Poslednjih godina malinarstvo je postala glavna privredna grana u ovoj opštini i jedan od vodećih ekonomskih potencijala. Dobrivoje Stevanović ističe da se iz godine u godinu povećava interesovanje za novim zasadima iz razloga što je podneblje Sirinićke župe podobno za uzgoj maline, ali i zato što je cena jako visoka, a malina kako kaže kvalitetna.\n„Treba da dođu stručni ljudi, da vrše edukaciju malinara, to se vrši permanento analiza zemljišta i na osnovu toga da se odredi šta treba raditi. Treba puno da se radi da bi imalo efekta, a ima jer je kao kultura neverovatno i vrlo isplativa. Nema te poljoprivredne kulture koja je toliko isplativa kao što je malina“, rekao je Dobrivoje Stevanović.\nPored malina po kojima je opština Štrpce sve poznatija, prepoznatljiva je i po “borbi” za reke. Već sedam godina traje borba udruženih meštana Srba i Albanaca koji teže da sačuvaju reke, pijaću vodu, ali i kako kažu život na tom prostoru od investitora, koji pokušavaju da izgrade mini hidroelektrane. Gradi se na pet lokacija i svih pet hidrocentrala pravi ista firma – Matkos grupa. U više navrata nezadovoljni meštani su protestovali, ali bezuspešno – investitori nastavljaju sa radovima čak i kroz privatna imanja za koja nemaju dozvolu, ali i kroz zaštićenu zonu nacionalnog parka. Stevanović kaže da iako se time krše svi mogući zakoni, gotovo da niko ne reaguje.\n„Sud ne reaguje, kako gde zagrebete svuda se krši zakon ne možete da nabrojite gde se ne krši zakon. Ja ne znam kako da opravdam to. I pored toga što su prošli kroz privatnu svojinu niko ne haje, znači ta moć koja postoji u korporacijama i te pare koje se valjaju, ne vode nikakvog računa o moralnim vrednostima koje ima svaka zajednica i čovek u sebi. Sa ekološkog aspekta ja to nazivam, odnosno to se u ekologiji kaže „ekocid“, uništito reku to je katstrofa“… Ja se pitam zašto institucije ne rade ako se krše zakoni. Nismo mi da branimo svoje zakone, mi samo branimo svoja prava, a druge institucije treba da štite zakone, a one koje to treba da rade, one ga krše i to je najveći problem“, kazao je Stevanović.\nStevanović ističe da za rešavanje ovog problema, od kog kako kaže, meštanima Sirinićke župe zavise žvoti, nadu polaže u premijera Kosova Aljbina Kurtija.\n“Ja sam nekako ubeđen da će premijer Kurti to da stopira i da stavi ad akta i jedino bi bilo ispravno da se napravi moratorijum i da se povade te cevi. Nadam se da će na osnovu obećanja koja su data, da će oni da spreče dalju izgradnju odnosno da firma ne dobije sertifikat i da se to ne pusti u pogon”, rekao je Stevanović. 50:40\nUdruženje pčelara “Nukleus” osnovano je 2015. godine i trenutno ima 50 članova i oko 1100 pčelinjih zajednica. Sekretar ovog udruženja Siniša Đorđević kaže da najveći problem pčelarima na centralnom Kosovu predstavljaju poljoprivrednici koji koriste razne štetne pesticide za pčelinja društva zbog kojih pčele izumiru, kao i nedostatak kvalitetne paše.\n„Naš prevashodni cilj je da obezbedimo kvalitetnu pašu i već smo imali određene akcije u vidu sadnje tog medonosnog bilja, medonosnih sadnica. Ovih dana smo takođe u komunikaciji sa nekim ljudima koji žele da pomognu da ponovo zašumimo gde god možemo, a ima prostora, imamo brojna školska dvorišta, imamo domove kulture, javne površine te neke prostore gde možemo da zasadimo i bagrem, i kesten, i lipu, i evodiju, i faceliju… Pored svih tih problema koje imamo na koje ne možemo da utičemo, imamo taj problem prekomerne upotrebe hemije gde se usred dana u 12 sati biljka tretira raznim pesticidima“, rekao je Đorđević apelujući na građane da ukoliko moraju pesticide koriste onda to rade kad pčele ne izazle na pašu.\nĐorđević ističe da je pandemija koronavirusa negativno uticala na pčelarstvo. Dodaje i da je tokom trajanja pandemije povećana potražnja meda, čija cena trenutno iznosi 10 evra za kilogram.\n„Najveći problem bila je upravo ta ograničenost kretanja. Kolege glavnom svoje pčelinjake drže staconirane van naseljenog mesta, negde u prirodi, tako postoje određeni poslovi koji mogu da se odrade samo tada i nikad više. Imali smo jako puno problema pokušavali smo na sve moguće načine da pribavimo neke dozvole za kretanje međutim bile su jako restriktivne mere i nismo uspeli i na kraju je i godina bila jako loša“.\nEmisiju „Heroji u doba koronavirusa“ realizuje Medija centar u Čaglavici uz podršku Švajcarske ambasade na Kosovu. Emituje se svakog drugog petka od 21 sat na kanalima TV mreže – TV Herc u Štrpcu, TV Puls u Šilovu, TV Mir u Leposaviću, kao i na RTV KIM u Čaglavici.


Simpo ugovorio izvozne poslove sa Ikeom od 20 mil evra - Bizlife.rs\nSimpo ugovorio izvozne poslove sa Ikeom od 20 mil evra\n12:33 Vranje, 12/12/2011\nKompanija Simpo ugovorila je sa švedskom Ikeom izvozne poslove za narednu godinu u vrednosti 20 miliona evra, a reč je pre svega o isporuci dušeka i delova nameštaja.\nPredsednik Simpa Dragan Tomić kaže da će Ikei 2012. godine biti isporučeno 100.000 dušeka, samo za tržište Rusije. Zbog tih poslova, pokrenuta je modernizacija fabrike u Bujanovcu, čiji će kpacitet biti povećan na pola miliona godišnje.\nTomić je rekao da je posebno važno što Simpo Ikei ne isporučuje delove, već finalne proizvode, koji su delo domaćih dizajnera i modelara. On je podsetio da je saradnja sa Šveđanima počela pre 35 godina, kada su od Simpa kupili pločasti nameštaj, a sada najveći deo isporuka iz Vranja čine garniture i sofe.\nTomić je ocenio da bi dolazak Ikee na srpsko tržište bio dobar za domaću drvnu industriju u celini, jer će oni koji budu imali dobre proizvode, dobiti kupca za svoju proizvodnju i ulazak na tržište regiona. Prema dosadašnjim razgovorima očekuje se da će Simpo biti glavni snabdevač Ikeinih centara na području jugoistočne Evrope.\nizvoz biznis ikea namestaj poslovne vesti Simpo Srbija


Skupština opštine Istočna Ilidža smijenila je danas vršioce dužnosti direktora javnog preduzeća "Komil", Doma zdravlja "Istočno Sarajevo", te Autobuske stanice.\nNa posebnoj sjednici, kojoj nisu prisustvovali odbornici opozicije, odnosno SDS-a i PDP-a, kao ni načelnik opštine Marinko Božović iz SDS-a, nova skupštinska većina, predvođena SNSD-om, za vršioca dužnosti direktora Doma zdravlja imenovala je Danka Vasiljevića, dok će direktori "Komila" i Autobuske stanice biti imenovani naknadno.\nNačelnik opštine Istočna Ilidža Marinko Božović rekao je novinarima da odbornici SDS-a i PDP-a nisu prisustvovali posebnoj sjednici SO jer je ona nelegalno zakazana, odnosno jer nije izvršena zakonom propisana primopredaja dužnosti između starog predsjednika Skupštine opštine Radeta Ćosovića i novog Zorana Trapare.\nBožović je negirao navode skupštinske većine da je Ćosović odnio skupštinski pečat kući, mimo službenih prostorija opštine, navodeći da do primopredaje pečat stoji u sefu u službenim prostorijama.\nOcijenivši da su posebna sjednica i odluke donesene na njoj nelegalne, načelnik opštine najavio je da će zbog toga biti podnesene prijave Ministarstvu lokalne uprave i samouprave, kao i sudu.\n"Sve skupa narušava ugled opštine, a dovodi u pitanje i realizaciju određenih projekata, a samim tim i određenih privrednih aktivnosti na području Istočne Ilidže", dodao je Božović.\nPredsjednik Skupštine opštine Istočna Ilidža Zoran Trapara izjavio je da načelnik ima pravo da iznese svoje mišljenje, ali da će sud donijeti konačnu odluku ko je u pravu, podsjećajući da ni 15 dana od promjene skupštinske većine nije izvršena primopredaja između starog i novog rukovodstva, za šta je optužio bivšeg predsjednika Skupštine Ćosovića i načelnika Božovića.\n"Prema Ministarstvu lokalne uprave i samouprave Republike Srpske, ja sam predsjednik, a Vladimir Ćosović potpredsjednik Skupštine opštine", istakao je Trapara.\nOn je naveo da je primopredaja opstruisana tako što je bivši predsjednik Skupštine odbijao sve pozive.\n"Stupili smo u kontakt sa načelnikom Božovićem koji nam je rekao da je Ćosović na bolovanju. S obzirom na to da mi ne znamo njegov status, morao je da ostavi pečat meni, kao ranijem potpredsjedniku Skupštine jer po Zakonu o lokalnoj upravi i samoupravi, kada predsjednik nije tu, mijenja ga potpredsjednik", objasnio je Trapara.\nŠef Kluba odbornika SNSD-a Nebojša Šešlija izjavio je da je na sceni predstava odbornika SDS-a i PDP-a, koji, sa načelnikom opštine na čelu, opstruišu rad nove skupštinske većine.\n"Razrješenjem starog i izborom novog predsjednika Skupštine opštine ta odluka je stupila na snagu, ali od tog trenutka počele su opstrukcije", rekao je Šešlija i istakao da su današnji nastavak redovne i posebna sjednica održani u skladu sa zakonom.\nNajavljujući da će biti zatraženo mišljenje Ministarstva lokalne uprave i samouprave, Šešlija je pozvao Božovića da prestane sa opstrukcijama i da se ispoštuju danas donesene odluke.\nPrije posebne sjednice, održan je nastavak sjednice, prekinute 4. oktobra, kada je formirana nova skupštinska većina prevođena SNSD-om.\nSa dnevnog reda nastavka redovne sjednice skinuto je više tačaka, među kojima izvještaj o izvršenju budžeta opštine Istočna Ilidža za period od 1. januara do 30. juna ove godine, te Nacrt rebalansa budžeta za ovu godinu.


Nastavljena akcija podele auto sedišta za decu - JUGPRESS\nNastavljena akcija podele auto sedišta za decu\nU narodnom pozorištu organizovana je akcija podele 182 auto-sedišta roditeljima dece rođenim tokom jula i avgusta tekuće godine. Aleksandra Đorđević, članica Gradskog veća Grada Leskovca, podsetila je da je u ovu svrhu lokalna samouprava izdvojila 7,9 miliona dinara, a u planu je da se podeli 1100 sedišta.\n„Ukoliko se u ovoj godini rodi više dece od ovog broja, odvojiće se i dodatna sredstva za nabavku dodatne količine sedišta. Sa današnjom podelom ukupno je dodeljeno 545 sedišta.“\nReči zahvalnosti uputila je Milena Stevanović, koja je ove godine dobila sina prvenca Vukana.\n„Divan je osećaj znati da ljudi koji vode ovaj grad brinu o našoj deci, jer su izdaci oko podizanja dece veliki.“\nRodtelji koji nisu prisustvovali ovoj podeli moći će svoja sedišat da podignu u zgradi opštine.


Bogdan Laban, gradonačelnik Grada Subotica Z.M.\nOn je istakao da su pokrenuti mnogi kapitalni projekti poput nastavka izgradnje Narodnog pozorišta, obilaznice oko Subotice Ipsilon krak, a očekuju se i investitori na Paliću. Jedan od prioriteta je razvijanje turizma na Paliću. Laban je rekao da je završena javna nabavka i izabran najpovoljniji ponuđač za sledeću fazu izgradnje Narodnog pozorišta.\nPrioriteti kojih se držimo su očuvanje postojećih i otvaranje novih radnih mesta, rad na razvoju komunalne i saobraćajne infrastrukture, briga o našim najstarijim sugrađanima i posvećivanje pažnje projektima koji će podržati stvaranje uslova da mladi, obrazovani Subotičani koji su trenutno bez posla u bliskoj budućnosti nađu zaposlenje i ostanu u svom rodnom gradu. Posebno mesto u programu koji ćemo sprovoditi zauzima Palić, kao turistička destinacija u koju će se u narednom periodu ulagati, ali ne samo za turiste nego i za sve naše sugrađane. U periodu od decembra 2016. do decembra 2017. godine, u infrastrukturno opremanje Palića i objekte uloženo je oko 130 miliona dinara. U narednom periodu ćemo se fokusirati na razvijanje banjskog turizma izgradnjom savremenog spa i centra za opuštanje. Vidljiv je pomak u realizaciji projekta vezanog za zaštitu biodiverziteta jezera Palić i Ludaš. Da podsetim, 17. novembra 2017. godine potpisan je sporazum o finansiranju između nemačke „KfW“ banke, Ministarstva građevinarstva, saobraćaja i infrastrukture, Grada Subotice, JP „Palić Ludaš“ i JKP „Vodovod i kanalizacija“. Sporazum o finansiranju potpisan je na iznos donacije od 6,5 miliona evra, rekao je gradonačelnik Subotice, Bogdan Laban i dodao da je zadovoljan radom svoga tima.\nU uređenje Palića i njegove okoline mnogo je uloženo u prethodne dve godine. Od Uprave za kapitalna ulaganja po konkursu iz 2017. godine dodeljena su sredstva u iznosu od 77,7 miliona dinara za projekat Uređenja i urbanog opremanja Velikog Parka na Paliću. U jesen 2017. godine po sledećem konkursu Ministarstva trgovine, turizma i telekomunikacija dodeljeno je 15.500.000,00 dinara za nastavak adaptacije objekta Letnja pozornica. Tokom 2017.godine, konkurs Ministarstva trgovine, turizma i telekomunikacija započelo se sa renoviranjem odnosno adaptacijom objekta Letnja pozornica u vrednosti od 10 miliona dinara, a po konkursu APV uz učešće Grada Subotica, obezbeđena su sredstva za projekat Sanacije dela mola na Muškom štrandu u vrednosti od 5.811.600,00 din, s tim da je učešće grada iznosilo 1.200.000,00 dinara. Sredstvima Grada Subotice u iznosu od 2 miliona dinara, maja 2018. godine započeti su radovi na realizaciji projekta Izgradnje tornja za veslače na Zapadnoj obali jezera Palić.\nInvestiranje u obrazovne ustanove\nAdaptacija objekta OŠ „Sonja Marinković“ u Subotici u visini od 48 miliona dinara.\nAdaptacija, sanacija i restauracija fasada i unutrašnjeg prostora objekta i fiskulturne sale „Hemijsko-tehnološke škole Subotica“ u visini od 156 miliona dinara. U junu 2017. godine počela je rekonstrukcija zgrade „Hemijsko – tehnološke“ škole, čija bi kompletna obnova trebalo da bude gotova do septembra 2018. godine.\nRekonstrukcija zgrade OŠ „Matija Gubec” Tavankut (u toku priprema tehničke dokumentacije)\nSanacija i adaptacija Tehničke škole »Ivan Sarić« u Subotici (u toku priprema tehničke dokumentacije)\nKada je reč o projektima, planirana su sredstva za projektno finansiranje u iznosu od 4.000.000 dinara, i za adaptaciju krova OŠ „Ivan Goran Kovačić“ Subotica u iznosu od 3.500.000 dinara.\nDonacijom Vlade Japana, u sklopu projekta „Razvoj vitalnosti opština kroz prevazilaženje migrantske krize", na Paliću je postavljena teratana na otvorenom i izvršena rekonstrukcija košarkaškog terena u vrednosti od 50.000 dolara. Januara 2018. godine a po konkursu Uprave za kapitalna ulaganja, dodeljena su sredstva u iznosu od 55 miliona dinara, za nastavak popločanja staza u Velikom Parku i duž obale Lajoša Vermeša u ukupnoj dužini od 1414 metara.\nPuno se ulagalo i u razvijanje sporta. Postavljeni su novi reflektori na Gradskom stadionu kao i pristupno osvetljenje stadionu u vrednosti 58 miliona dinara iz budžeta grada Subotice, novi sistem klimatizacije u Hali sportova (20 miliona od Republike, a 4 miliona iz budžeta Grada Subotice). Renovirani su sportski tereni na Paliću u vrednosti od 10 miliona dinara, postavljen je novi balon na bazenu u Dudovoj šumi u vrednosti od 10 miliona dinara, izgrađen je novi sportski teren sa tartan podlogom u sportskom centru u Prvomajskoj ulici 1,5 miliona dinara, a sve iz budžeta grada. Grad Subotica, JKP Stadion i Atletski savez Srbije, zajedno ulaze u projekat rekonstrukcije atletske staze na Gradskom stadionu, svlačionica i sanitarnih prostorija atletskog kluba i ženskog fudbalskog kluba. Vrednost radova je 80,5 miliona dinara. 67 miliona obezbeđena su od Ministarstva omladine i sporta Republike Srbije a 14 miliona iz budžeta Grada Subotice. U periodu od 1. jula do 31. decembra 2016. godine iz budžeta Grada Subotice izdvojeno je 28.059.035,23 dinara za sufinansiranje godišnjih programa sportskih klubova (50) i saveza (3). U 2017. godini iz budžeta Grada Subotice izdvojeno je 68.274.979,08 dinara za sufinansiranje godišnjih programa sportskih klubova (46) i saveza (3) u skladu sa Odlukom o finansiranju ili sufinansiranju potreba i interesa građana u oblasti sporta iz budžeta Grada. Odlukom o budžetu Grada Subotice za 2018. godinu planirana su sredstva za sportske stipendije putem Fonda za podsticanje razvoja talentovanih sportista Grada Subotice u iznosu od 2.400.000 dinara, rekao je Laban.\nLokalnim akcionim planom zapošljavanja (LAPZ) za 2018. godinu predviđenu su subvencije poslodavcima za zapošljavanje teže zapošljivih kategorija i subvencije za samozapošljavanje, a podržaće se i mera javnih radova. Ukupna sredstva za realizaciju Lokalnim akcionim planom zapošljavanja 2018 od strane Grada Subotice iznose 15 miliona dinara.\nOd preuzimanja funkcije iznos raspoloživih sredstava na računu izvršenja budžeta grada iznosio je dana 23.06.2016. godine svega 16 miliona dinara, a obaveze su iznosile više od 269 miliona dinara. Zatečena je obaveza vraćanja pozajmljenih sredstava iz Trezora grada u visini od 100 miliona dinara, obaveza javnog duga grada po osnovu uzetih kredita (kod poslovnih banaka u zemlji obaveza iznosi 143 miliona dinara, a obaveza prema Evropskoj banci za obnovu i razvoj 6,1 milion evra). Zatečene su preuzete obaveze prema Ministarstvu odbrane za kupovinu kasarne „Kosta Nađ“ i Doma vojske (6,1 milion evra, sa rokom otplate 5 godina). Zatečena je obaveza grada po ugovoru sa Zavodom za javno zdravlje Subotica u visini 1 milion evra, za priznato a neplaćeno ulaganje Zavoda u objekat Eko centra na Paliću. Pozajmica sa Konsolidovanog računa trezora grada Subotice u visini od 100 miliona dinara, vraćena je u trezor. Obaveze grada po osnovu javnog duga odnosno kredita servisirane su u rokovima dospeća. Odlukom o budžetu grada za 2017. godinu nastavilo se sa sprovođenjem mera štednje i racionalizacije shodno predlozima Vlade RS. U 2018. godini obaveze se izvršavaju isključivo na teret tekućih prihoda, kaže gradonačelnik Bogdan Laban.\nU prethodne dve godine ostvareno je mnogo na polju međunarodne saradnje, uz nebrojeno mnogo poseta zvaničnih delegacija niza zemalja, pre svega Rusije, Kine, Belorusije, Crne Gore, Italije, Gvineje Bisao, Švedske, Indonezije, Izraela, Portugala, Republike Srpske, Hrvatske i drugih. Gradonačelnik Subotice sastao se i sa Andreom Oriciom, šefom Misije OEBS u Srbiji, a grad su posetili Vitalij Čepurin, tadašnji ambasador Rusije i Kajl Skat, ambasador SAD.\nkapitalne investicije subotica


Predsjedništvo LP: Crna Gora u teškoj političkoj, ekonomskoj i zdravstvenoj situaciji, izbori jedino rješenje\nNapisano 17 septembar 2021 .\nPredsjedništvo Liberalne partije održalo je sjednicu na kojoj je razmatralo aktuelnu društveno-političku krizu, bezbjedonosnu, ekonomsku i zdravstvenu situaciju usljed epidemije.\nIskazana je zabrinutost zbog svojevrsne hajke i evidentnog pokušaja pritiska na rukovodstvo Liberalne partije koje sprovodi aktuelna Vlada. Privođenje u policiju istaknutih članova LP na čelu sa pedsjednikom Popovićem, na nepriličan način, zbog boravka na Cetinju i podrške obespravljenom narodu ne može se nikako drugačije tumačiti. LP kao nepokolebljivi kritičar i oponent ove vlasti nastaviće, uprkos tome, i dalje takvo svoje političko djelovanje.\nKonstatovano je da je Crnoj Gori hitno potrebna privremena Vlada čiji će zadatak biti obuzdavanje aktuelne krize i raspisivanje vanrednih parlamentarnih izbora koji su jedini održiv način izlaska iz permanentne nestabilnosti u kojoj se nalazi država. U suprotnom, ugnjetavanje svakog normalnog života i svakog drugačijeg mišljenja u Crnoj Gori potrajaće još dugo.\nPoručeno je da je Crna Gora u veoma rizičnoj ekonomskoj situaciji. Od dolaska nove Vlade do danas bez posla je ostalo preko 12.000 ljudi, što znači čak 1.000 ljudi svakog mjeseca ostaje bez posla i ne nazire se kraj takvom trendu. Istovremeno, epidemiološka situacija je zabrinjavajuća, Crna Gora je rekorder u Evropi po broju zaraženih i umrlih od korona virusa, zdravstveni sistem je pred kolapsom a mjere gotovo da ne postoje u praksi, dok najviši državni funkcioneri na čelu sa premijerom i ministarkom zdravlja, daju samo loš primjer građanima stalnim kršenjem mjera koji sami donose. Uz nepostojanje bilo kakve kampanje za vakcinaciju građana, osnovano se brinemo za budućnost zdravlja nacije.


Spirit ranac sa pregradom za laptop HARMONY 03, Plava, 405838 cena, cene Srbija, prodaja Beograd Novi Sad Niš\nSpirit ranac sa pregradom za laptop HARMONY 03, Plava, 405838 cene\nEPonuda nije internet prodavnica već Vam omogućava da brzo i lako nađete Spirit ranac sa pregradom za laptop HARMONY 03, Plava, 405838 po najjeftinijoj ceni. Naš cilj je da kupci budu što bolje informisani o ponudi Spirit ranac sa pregradom za laptop HARMONY 03, Plava, 405838 na tržištu Srbije. Vrlo lako nalazite željeni proizvod za kategoriju Rančevi za školu cene, ne morate da lutate od sajta do sajta za Spirit Rančevi za školu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Spirit ranac sa pregradom za laptop HARMONY 03, Plava, 405838 sa PRODAVCEM. EPonuda ne može da garantuje potpunu tačnost specifikacije i slika za Spirit ranac sa pregradom za laptop HARMONY 03, Plava, 405838. Pre kupovine, podatke za Spirit ranac sa pregradom za laptop HARMONY 03, Plava, 405838 proverite na sajtu PROIZVOĐAČA.


Program obuhvata intenzivne obuke za razvoj biznisa, mentorstvo, kao i finansijsku podršku do 15.000 švajcarskih franaka za pokrivanje troškova namenjenih izradi prototipa, razvoj biznis modela, istraživanju tržišta, testiranju prvih kupaca, zaštiti intelektualne svojine i ostalih troškova vezanih za razvoj novih proizvoda ili usluga.\nPrijave su otvorene do 25. januara 2021. godine.\nRaising Starts je prvi program ovog tipa u Srbiji koji istovremeno obezbeđuje i stručnu i finansijsku podršku startapima u najranijim fazama razvoja. Kako navode iz NTP Beograd, na program mogu konkurisati startap timovi od najmanje dva člana i inovativne kompanije osnovane ne duže od dve godine do datuma objavljivanja Javnog poziva, a koji razvijaju inovativne proizvode i usluge.\nProgram Raising Starts je kreiran kroz projekat "Tehnopark Srbija 2 – Podsticanje izvoza kroz razvoj tehnoloških parkova" kojim Vlada Konfederacije Švajcarske podržava dalji razvoj inovacija i tehnološkog preduzetništva u Srbiji, a sprovodi NTP Beograd po Memorandumu o saradnji potpisanom između Vlade Republike Srbije i Vlade Švajcarske Konfederacije. Cilj je osnivanje i razvoj novih inovativnih kompanija koje će doprineti povećanju izvoza, novih zapošljavanja i omogućiti mladima da u Srbiji razvijaju inovativne biznise koji su rame uz rame sa svetom.\nKroz više javnih poziva u naredne tri godine, Raising Starts će podržati razvoj do 100 novih startap kompanija, i pored Beograda proširiće svoj obuhvat u regione Niša i Čačka.


Besplatne pice dele u ovom gradu najugroženijim porodicama - Biznis Telegraf.rs\n13/12/20 | 13:52\nDragana Simić, Telegraf Biznis\nOgroman broj Italijana izgubio je posao i ostao bez primanja usled epidemije korona virusa\nDve nevladine organizacije iz Napulja, u saradnji sa vlasnicima lokalnih picerija, organizovale su besplatnu podelu pice, oko 500 dnevno, porodicama koje su korona virusa došle u naročito tešku situaciju, pišu onlajn novine Panpejdž, prenosi Tanjug.\nÐanfranko Vursberg , predsednik "Aszdoka", jedne od organizacija koja je pokrenula incijativu, kaže da sa solidarnšću pokušavaju da unesu malo topline u kuće onih koji zbog pandemije često nemaju dovoljno za hranu.\n- Još u prvom talasu pandemije organizovali smo nešto slično, sa hlebom, i ta akcija i dalje traje. Svaki dan podelimno za 300 porodica besplatnu štrucu hleba, zahvaljujući donacijama pojedinaca i vlasnika raznih firmi koji su se uključili u akciju. Za nas, Napolitance, piza "Margarita" je simbol sreće - kaže Vursberg.\nItalija je koronom najpogođenija evropska zemlja, Foto: Tanjug/AP\nU Napulju se neguje višedecenijska tradicija solidarnosti sa onima koji nemaju, zvana "kafe sospezo", a sastoji se u tome da mušterija u baru plati svoju, ali i ostavi novac za još jednu kafu onome ko nema novca da je plati.\nZaniljivo je da je pre nekoliko godina slična akcija pokrenuta na severu Italije, u bogatom Trstu, gradu kafe, ali se nije ukorenila, pa je ideja brzo zaboravljena.\nU Italiji, prema računu statističkog instituta, više od 6 odsto porodica živi u apsolutnom siromaštvu, a 16 miliona Italijana je na granici siromaštva.\nVideo: Užas iz napuljske bolnice: Oboleli od korone umire u toaletu, hodnici puni pacijenata\nNovi vodič: "Najbolje upotrebiti do" ili "Upotrebiti do" otkrivaju odgovori na 10 pitanja\nBogata starica umrla i ostavila milione evra maloj opštini u kojoj je živela\nČak 40.000 venčanja na čekanju zbog korone u Srbiji: I stranci bi da se vakcinišu i venčaju kod nas\nPočele vakcinacije u fabrikama, više od 16.000 zaposlenih želi da se zaštiti. Manje i kovid odsutnih\nOtvaraju se tržni centri: Kada, na koliko i da li će baš sve u njima raditi?\nHoteli da otvore dinarske podračune za uplatu 350 evra od države: Ovo su 3 varijante koje ne prolaze\nPreuzeo je Zvezdu kad je bila 9. na tabeli i osvojio titulu: Malo poznat detalj legendarnog trenera\nSrbija bira predstavnike na PES21 IeSF Svetskom šampionatu – Prijave su otvorene!\n"Isputili su bebu i smejali se": Još jedna novinarka progovorila o iskustvu sa dr Krajinovićem


04.06.2019. 13:40h 04.06.2019. 13:44h\nNakon velikih poplava koje je posle obilnih kiša zadesilo Kraljevo i proglašenog vanrednog stanja, ekipa "Kurira" se nalazi na licu mesta u kraljevačkom naselju Grdica, gde je situacija najalarmantnija.\n"Ovaj mostić nije napravljen kako treba. Kada su radili taj potok nije most napravljen. Svi su mostovi pravljeni na drugim stranama, ovde nije napravljen", rekao je Živko Radujević, jedan od meštana Grdice.\nVatrogasci se nalaze na licu mesta, gde pomažu u evakuisanju najugroženijih.\n"Narod je izašao. Deo smo izveli. Starac i tašta su kod mene kući. Kod njih je u obe kuće ušla voda. Oni su sada kod mene, ali ne znamo šta ćemo i gde ćemo", nastavlja Živko i dodaje da je dubina vode, koja je još sinoć, ušla u domove oko 20cm\nDa su se ovakve situacije već dešavale, potvrdio je Živko, ali kaže da se ovako nešto nikada nije dogodilo zbog kiše, već zbog izlivanja Morave.\n"Probijen je nasip na Businoj reci i sva voda ide preko nasipa", kaže Živko i dodaje da im ne preostaje ništa drugo osim da spreme stvari i pripreme se za izlivanje Morave.\nAleksandar Jovanović iz Grdice je deo porodice već iselio zbog pretnje od izlivanja Morave, kao i okolnih rečica koje prete da poplave Grdicu.\nNakon poplave iz 2014. godine, još uvek nisu uspeli da saniraju kompletnu štetu koja ih je tada zadesila, a sada se dogodila nova.\n"Noćas nismo ni spavali. Morali smo da dežuramo, jer je za kratak period nadošao ogroman talas vode", dodaje Aleksandar.\nU Grdici od jutros nema struje, a iako je proglašena vanredna situacija niko od nadležnih nije doneo čak ni čizme, a kamoli pomoć neke druge vrste, te građani apeluju da im se obezbedi makar ono osnovno, kao i pumpe koje bi pomogle u rešavanju ovog katastrofalnog problema čije posledice će osetiti većina stanovnika ovog mesta.\nVANREDNO I U SVILAJNCU: Stanje je kritično, sve ekipe su na terenu, ugroženo pet sela (VIDEO)\nKraljevoGrdicapoplavevanredna situacijavanredno stanje


Umro Vasilij Sokolov - Sputnjik Srbija\n01:52 01 Jun 2020\nUmro Vasilij Sokolov\n16:51 29.07.2019 (osveženo 16:59 30.07.2019) Preuzmite kraći link\nZahvaljujući njemu Rusi mogu da čitaju dela Moma Kapora, Bore Ćosića, Davida Albaharija, Vladimira Pištala, Matije Bećkovića i drugih srpskih pisaca, ukupno njih 40, na svom maternjem jeziku.\nPre samo nekoliko dana pozvao me je Vasilij Sokolov da proveri da li je tačna vest da će srpski ambasador u Moskvi biti Miroslav Lazanski i da me podseti na obećanje da ću nabaviti knjigu Lazanskog da je prevede. Pravili smo planove za njegov dolazak u Beograd na Prevodilačke susrete, pa na Sajam knjiga, razgovarali o peterburškim izdavačima koji su, mnogo više nego moskovski, spremni da izdaju knjige srpskih pisaca...\nSa istog telefona, samo nešto kasnije, čula sam reči njegovog sina: tata je umro noćas u snu.\nSin nije mogao da dozvoli da Vasja ode, a da Beograd to ne zna. Jer Srbija je decenijama bila veoma važan deo njegovog života. Svoju ljubav prema Srbiji iskazivao je trudeći se da je, kroz prevode srpske književnosti, predstavi svom narodu.\nProfesionalni put Vasje, kako su ga svi zvali, bio je „filmski“. Tokom studija je radio kao turistički vodič, a po sticanju zvanja filologa, dospeo je u rusku kontraobaveštajnu službu u Pragu. Kasnije je radio kao glavni cenzor u administraciji Sankt Peterburga, da bi potom, kao „ozloglašeni“ liberal, dospeo u tim nove peterburške vlade Anatolija Sobčaka.\nStudirao je slovenske književnosti, kako nam je pričao, sasvim slučajno, a Beograd je zavoleo pošto je u njemu kao student proveo mesec dana. Na fakultetu je prevodio Ranka Marinkovića, a doktorirao radom o Milošu Crnjanskom. Kad je završio fakultet, bio je već prevodilac, što će, uprkos menjanju profesija, ostati do kraja života. Zahvaljujući njemu Rusi mogu da čitaju dela Moma Kapora, Bore Ćosića, Davida Albaharija, Vladimira Pištala, Matije Bećkovića i drugih srpskih pisaca, ukupno njih 40, na svom maternjem jeziku.\nBio je redovan gost beogradskog Sajma knjiga i dobitnik nagrade PEN centra za najboljeg prevodioca srpske književnosti.\nVasja će nam ostati u sećanju ne samo kao dobar prevodilac i ljubitelj srpske književnosti, nego i kao izuzetno dobar čovek, uvek spreman da pomogne, da objasni, da se našali...\nUz izraze dubokog poštovanja i žalosti, završiću ovu belešku na ruskom, mešajući dva jezika, baš kao što smo činili kad smo razgovarali.\nPustь zemlя tebя budet puhom.


Evropol: Žene sposobne za krivična dela koliko i muškarci - Sputnjik Srbija\n14:46 18.10.2019 Preuzmite kraći link\nŽene su podjednako sposobne da počine teška krivična dela kao i muškarci, pokazuju podaci sa sajta najtraženijih žena begunaca u Evropi.\nKako se navodi u saopštenju Evropola, broj žena koje se bave kriminalnim aktivnostima povećao se poslednjih decenija, mada je tempo tog rasta sporiji nego kod muškaraca.\nKao jedan od objašnjenja za taj trend Evropol navodi da je moguće da su tehnološki napredak i socijalne norme oslobodili žene kućnih poslova i povećali njihovu zastupljenost na „tržištu kriminala“.\nU novoj kampanji Evropola 21 država-članica je izabrala po jednog od svojih najtraženijih begunaca kojima maska pokriva lice, a gledaoci treba da pogode njegov pol dok delovi maske postepeno nestaju.\nCilj kampanje je da poraste broj ljudi koji posećuju taj sajt.\nEvropol navodi da podaci pokazuju da se kriminalci oba pola traže zbog teških krivičnih dela poput ubistva, trgovine drogom, prevare, krađe i trgovine ljudima, preneo je Tanjug.\nEvropol poziva ljude da pruže informacije koje bi pomogle da se uđe u trag beguncima.


Odšteta ili samo Pirova pobeda? – Semendria\n06. oktobar 2016. DRUŠTVO – Izvor: Večernje novosti – Odluka Grada o regresiranju troškova boravka mališana u Ustanovi za predškolsko vaspitanje i obrazovanje dece “Naša radost” je nezakonita! Kako je utvrdio Ustavni sud Srbije, u vreme važenja sporne odluke sporan je bio član 4, na osnovu kojeg je roditeljima naplaćivano 40, umesto 20 procenata učešće u ekonomskoj ceni.\n– Možemo da kažemo kako smo pobedili – kaže Nenad Grbić, jedan od roditelja koji su, posle javnih protesta, pravdu tražili i na sudu.\nPodsetimo, roditelji su Osnovnom sudu u Smederevu podneli 424 tužbe i ova instanca je nedavno donela prvu prvostepenu presudu u njihovu korist, kojom su lokalna samouprava i PU obavezani da isplate ne samo novac na ime preplaćene cene, već i troškove spora. Grad bi – procenjuje Grbić – 2.800 roditelja trebalo da obešteti sa ukupno oko 200.000 evra!\nNezvanično, u Gradskom javnom pravobranilaštvu kažu da se neće žaliti na presudu Osnovnog suda, ali ističu stav Vrhovnog kasacionog suda – da se tužbeni zahtevi roditelja smatraju tužbama za naknadu štete, pa su sva potraživanja starija od tri godine zastarela.\n« Sedam decenija ne održavaju zgradu, uvereni da je pod zaštitom\nPismo javnosti odbornika opozicije »


Oni se NE PLASE NICEGA:Ovi znaci se uvek bore za SVOJU SRECU! - emotivna LUDA\nOni se NE PLASE NICEGA:Ovi znaci se uvek bore za SVOJU SRECU!\nOn: August 6, 2018 By: luca\nOvo je prvi i poslednji znak koji je poznat po tome sto se bori uvek za ono do cega mu je stalo.Strelac je po prirodi neko ko je neustrasiv i neko ko nikada ne odustaje od onoga do cega mu je stalo.Iako se moze reci da su osobe rodjene u ovom znaku neko ko bas i nema srece u zivotu,Strelac je poznat po tome sto ce naci nacina da se izbori za ono do cega mu je stalo.\nMedjutim,cak i onda kada se cini da zelje i ciljeve jednog Strelca nisu moguci on ce naci nacina da ostvari sve sto pozeli i da svima dokaze da za njega ne postoje ogranicenja niti zabrane.On ce naci nacin da uvek ostvari ono sto zeli i da dobije ono sto hoce pa cak i ako mu svi kazu da to prosto nije moguce.\nZato osobe rodjene u ovom znaku se ubrajaju u posebnu grupu ljudi kojima uvek podje za rukom da ostvare svoje snove.Imaju tu sposobnost da jednostavno postignu toliko velike ciljeve koje ostali znakovi zodijaka ne mogu ni da zamisle.\nSa druge strane,strelac je neko ko je pre svega spreman da pokrene dobar posao koji ce mu doneti novac i to ne mali, vec toliki da moze da ima itekako pristojan zivot.Osobe rodjene u ovom znaku su stvorene da naprave velike pare i bukvalno sto je zivot prema njima gori to su oni jaci i snazniji.Srce im je veoma snazno, a kada je rec o ljubavi oni uvek znaju na koji nacin da ostvare svoje snove te da osvoje necije srce.Po tome se razlikuju od ostalih jer su oni zavodnici u krvi koji su jednostavno spremni na sve moguce nacine da zavode osobu koja im se svidja.Istina je da svoje ne daju nikome ali tako nikada nece pozeleti ni ono sto je tudje.\nZvezde uvek prate i na strani su onih znakova koji znaju da se bore za svoje zelje a svakako da je strelac jedan od njih.


Ministri i predstavnici vlada šest država zapadnog Balkana podržali su Deklaraciju iz Tirane za pomoć oporavku i rastu održivog turizma u regionu – Srbija NAŠA Zemlja\nMinistri i predstavnici vlada šest država zapadnog Balkana podržali su Deklaraciju iz Tirane za pomoć oporavku i rastu održivog turizma u regionu\nby srbijanasazemlja April 8, 2021, 5:32 pm 474 Views\nTo je dogovoreno na regionalnoj konferenciji na visokom nivou koja je održana danas u Tirani, kojom je obeležen završetak projekta Saveta za regionalnu saradnju (RČ) za razvoj i promociju turizma, koji je finansirala EU.\nGeneralna sekretarka RČ Majlinda Bregu najavila je da je naredni korak za period 2021-2024. godine da vlade, industrija, zajednice na destinacijama i drugi akteri definišu prioritete za primenu dugoročne i održive regionalne vizije sektora turizma.\nDeklaracijom iz Tirane predviđa se pozicioniranje turizma kao ključnog strateškog sektora za regionalni ekonomski oporavak i održivi razvoj, koordinacija otvaranja i nastavka rada lanca snabdevanja industrije turizma i putovanja, kao i omogućavanje sigurnog i nesmetanog putovanja, navodi se u saopštenju RČ.\nPredviđena je i primena usklađenih zdravstvenih i higijenskih protokola kako bi se uskladio oporavak i podstaklo poverenje putnika, kao i koordinacija promocije i informisanja kako bi se izgradilo poverenje u region kao odgovornu, pouzdanu i održivu destinaciju.\n“Turizam je pre pandemije činio 15 odsto ukupnog BDP u regionu i regionalna saradnja ima potencijal da bude neprocenjiv podstrek oporavku”, ocenila je zamenica šefa Odeljenja za regionalnu saradnju i programe za Zapadni Balkan Generalne direkcije Evropske komisije za susedstvo i pregovore o proširenju Alesandra Vizer, i istakla da EU Zapadni Balkan smatra povlašćenim partnerom.\nTurizam je i dalje među sektorima najteže pogođenim pandemijom i samo je u prvoj polovini 2020. broj dolazaka stranih turista smanjen za 75 odsto u odnosu na 2019. godinu, dok je promet u 2020. bio na nivou od 35 odsto.\nTo je ogroman pad sa 12 miliona posetilaca 2019. godine, koji su Zapadnom Balkanu doneli zaradu od 7,2 milijarde evra.


Opsežna istraga u vezi sa Fondom zdravstva – mojKontakt portal – Radio Televizija Kontakt\nOpsežna istraga u vezi sa Fondom zdravstva\nJovičić nije precizirao o kojim imenima je riječ, navodeći da od nadležnih inspektora traži da predmeti budu kvalitetno odrađeni da bi se donijele adekvatne presude za odgovorne za, kako je rekao, uništenje Fonda zdravstvenog osiguranja.\nOn je dodao da u ovom trenutku nema saznanja ko je autor plakata u Banjaluci, u vezi sa kojima je na razgovor pozvan student banjalučkog Univerziteta Igor Macanović.\n“Sve što je policija radila, bilo je u skladu sa zakonom. Jedini razlog zbog kojeg je on pozvan na razgovor bilo je da kaže eventualna saznanja o krivičnim djelima za koja se terete lica na plakatima”, rekao je Jovičić sinoć za Alternativnu televiziju.\nOn je dodao da policija nije provodila istražne radnje u kampusu banjalučkog Univerziteta, koje su tražile odobrenje rektora.\nMinistar unutrašnjih poslova za septembar je najavio i prve krivične prijave protiv određenih lica iz Litvanije i Republike Srpske u vezi sa fabrikom glinice “Birač” i dodao da se ozbiljna istraga vodi u vezi sa Balkan investment bankom, gdje je izuzeta obimna dokumentacija.\nGovoreći o Strategiji borbe protiv korupcije, Jovičić je rekao da će do septembra, za kada je pomjereno skupštinsko razmatranje, predsjednik Vlade Republike Srpske Željka Cvijanović, ministar pravde Gorana Zlatković i on održati radni sastanak sa Savjetom za borbu protiv korupcije Srbije radi dodatnih konsultacija.\nOn je najavio novu sistematizaciju radnih mjesta u Ministarstvu, te formiranje centra javne bezbjednosti Prijedor, kao i Kriminalističko-obavještajnog odjeljenja, što bi trebalo da bude završeno do 1. septembra.\nFile pozvao lidere BiH u Brisel\nIrinej zahvalan Putinu na odnosu prema KiM


Svečano otvoren rekonstruisani gradski stadion – Vesti FKMS Radija\nSvečano otvoren rekonstruisani gradski stadion\nRenovirani kompleks gradskog stadiona zvanično je otvoren u sklopu manifestacije „Kros i rolerijada“.\nRadovi na rekonstrukciji gradskog stadiona u Knjaževcu su završeni i objekat je danas zvanično otvoren, odnosno predat na korišćenje knjaževačkim fudbalerima, ali i članovima ostalih klubova, kao i velikom broju rekreativaca.\nSvečano otvaranje upriličeno je u sklopu manifestacije „Kros i rolerijada“, a prisutne na gradskom stadionu pozdravio je Milan Đokić, predsednik opštine. „Mi želimo da Knjaževac bude grad mladih, grad sporta i da se kao takav pozicionira na mapi Srbije, kao idealno mesto za pripreme sportista. Ono što će nam posebno biti drago je da svi vi, mladi sportisti, ovde vidite svoju perspektivu, da ostanete ovde i zasnujete svoje porodice“, poručio je Milan Šokić.\nRekonstrukciju gradskog stadiona Kraljevina Norveška podržala je sa 100.000 evra kroz program „Norveška za vas – Srbija“, naglasio je Ivan Kuzminović, predstavnik Ambasade Kraljevine Norveške u Srbiji. „Ovaj projekat zainteresovao nas je prevashdno zbog toga što je namenjen mladim ljudima i sportistima. Odlučili smo da podržimo ovaj projekat iz dva razloga – jedan je što ovde imamo vrednu i požrtvovanu lokalnu samoupravu, kao i zbog činjenice da imamo priznatog međunarodnog partnera, kakv je UNOPS“, rekao je Ivan Kuzminović.\nUkupna vrednost projekta rekonstrukcije gradskog stadiona je 220.000 evra, od čega je učešće opštine Knjaževac 120.000, a Kraljevine Norveške 100.000 evra. Značajan doprinos realizaciji čitavog projekta dao je i UNOPS, specijalizovana agencija Ujedinjenih nacija u oblasti infrastrukture, nabavki i upravljanja projektima.\nDanašnju svečanost na gradskom stadionu uveličao je veliki broj mladih Knjaževčana svih uzrasta koji su učestvovali u tradicionalnoj akciji „Kros i rolerijada“.\nPrethodnoJavna prezentacija projekta za izgradnju Sportsko-rekreativnog centra na Jabučkom ravništu\nSledećeMali oglasi FKMS radija - 07. novembar 2019.


Postavlјene table sa nazivom Agencije za forenzička ispitivanja i vještačenja\nU cilјu što lakšeg pronalaženja Agencije za forenzička ispitivanja i vještačenja danas, 24.07.2018. godine, postavlјene su table sa nazivom Agencije i putokazom na uglu ulica Vojvode Radomira Putnika i Karađorđeva. Na ovaj način, Agencija će biti lakše dostupna i bolјe prepoznata kao efikasna podrška nadležnim institucijama za sprovođenje zakona. Službene prostorije Agencije za forenzička ispitivanja i vještačenja nalaze se u Istočnom Sarajevu u ulici Nikole Tesle 59, u objektu u kome je smještena i Državna agencija za istrage i zaštitu (SIPA).\nU Agenciji održana prezentacija Platforme za istragu eksploziva i vatrenog oružja (PIXAF) i Sistema EvoFinder\nU periodu od 2. do 5. jula 2018. u Sarajevu se odvijala misija pripreme uspostavlјanja platforme za balističku identifikaciju opremlјene sistemom EvoFinder u organizaciji Ureda za unutrašnju sigurnost pri Ambasadi Francuske u Bosni i Hercegovini a koji će finansirati Ministarstvo vanjskih poslova Francuske. Misija ima za cilј da identificira arhitekturu ove strukture u Bosni i Hercegovini. U okviru misije, u Agenciji za forenzička ispitivanja i vještačenja je 3.7.2018. godine održana prezentacija Platforme za istragu eksploziva i vatrenog oružja (PIXAF) i Sistema EvoFinder od strane francuskih eksperata iz Platforme za istragu eksploziva i vatrenog oružja (PIXAF), uz prisustvo predstavnika ...\nAgenciju posjetili predstavnici delegacije Republike Češke\nAgenciju za forenzička ispitivanja i vještačenja su 20.6.2018. godine posjetili predstavnici delegacije Republike Češke Milena Krivankova Beranova, šef Odjela za metodologiju u Upravi policije za strance, Jana Lehkoživova, šef Odjela za daktiloskopiju u Institutu za kriminalistiku Prag, Martin Kalina i Josef Ševčik, zaposleni u Odjelu za daktiloskopiju u Institutu za kriminalistiku Prag i Odjelu za metodologiju u Upravi policije za strance. Tom prilikom gosti su se upoznali sa postupanjima tokom obrade daktiloskopskih podataka u Agenciji. Ova posjeta je realizirana u okviru projekta "Praksa policije Republike Češke u oblasti uzimanja daktiloskopskih podataka od stranaca", a čiji je cilј re...


PKS organizuje radionicu na temu razvoja preduzetništva i jačanja konkurentnosti | (Vesti - 12. 10. 2015) Subotica.com\nPKS organizuje radionicu na temu razvoja preduzetništva i jačanja konkurentnosti\n12.10.2015. u 20:33h\nPrivredna komora Srbije, u saradnji sa regionalnim komorama, organizuje seriju edukativnih radionica pod nazivom „Razvoj preduzetništva, efikasnije poslovanje i jačanje konkurentnosti“ namenjenih sektoru malih i srednjih privrednih društava.\nCilj radionica, koje će se u periodu oktobar - decembar 2015. godine održavati u regionalnim privrednim komorama u Srbiji, jeste unapređenje poslovnog ambijenta, podizanje konkurentnosti i efikasnosti domaće privrede i pružanje podrške sektoru malih i srednjih privrednih društava.\nRadionica u Subotici će biti održana u utorak, 20. oktobra 2015. godine u Regionalnoj privrednoj komori Subotica, sa početkom u 11,00 časova, Sala 12-13.\nZainteresovani svoje učešće treba da potvrde najkasnije do ponedeljka, 19. oktobra,na e-mail subotica@komora.net.\nPredstavnici Privredne komore Srbije predstaviće novi paket usluga PKS, koji obuhvata pravnu pomoć, finansijski konsalting, podršku za izlazak na inostrana tržišta, pomoć u apliciranju za fondove i programe EU. Na radionicama će biti predstavljen i web portal Poslovanje.rs na kome se nalaze brojne informacije o raspoloživim izvorima finansiranja, bazama potencijalnih poslovnih partnera, informacije o CE znaku, Forumu privrede o propisima kao i Biznis Info Servis – informativni servis PKS koji u roku od 48 sati obezbeđuje informacije potrebne za dnevno poslovanje. Pored toga, privrednici će biti u prilici da dobiju i detaljne informacije o sporazumnom finansijskom restrukturiranju kao načinu rešavanja finansijskih problema i informacije o kontrolisanju usluga privatnog obezbeđenja.\nPredstavnici Ministarstva privrede predstaviće mere finansijske podrške koje se pružaju sektoru MSPP, sa naglaskom na Programu podrške malim preduzećima za nabavku opreme u 2015. godini, koji ima za cilj jačanje konkurentnosti privrednih subjekata, unapređenje njihovog poslovanja i internacionalizacije, kao i kreiranje novih radnih mesta kroz investicije u opremu, a čiji javni poziv se očekuje krajem oktobra ove godine. Biće predstavljen i Program standardizovanog seta usluga za MSPP u 2015. godini, a privrednici će biti upoznati i sa osnovnim ciljevima i merama podrške Sektoru MSPP u okviru nedavno usvojene Strategije za podršku razvoja MSPP i konkurentnosti, kao i ostalim programima finansijske podrške MSPP u 2015. godini.\nPredstavnici Ministarstva finansija - Uprave carina predstaviće mere za pojednostavljenje carinske procedure: kućno carinjenje, pojednostavljenje po fakturi, ovlašćeni privredni subjekti (OPS), ovlašćeni primalac i ovlašćeni pošiljalac.\nmala i srednja preduzeća regionalna privredna komora privredna komora srbije preduzetništvo\npre 48 minuta i 17 sekundi


Microsoft Flight Simulator spreman za Xbox konzole sledeće generacije | PC Press\nMicrosoft Flight Simulator spreman za Xbox konzole sledeće generacije\nMicrosoft Flight Simulator je ljubitelje simulacija iznenadio još 2019, a kada je prvi put predstavljan na E3 događaju. Kompanija od tada redovno izveštava o stupnjevima razvoja na kojima se igra nalazi, a najnovija vest je da na leto 2021. godine ova simulacija stiže na Xbox konzole nove generacije.\nOd početka je planirano da Flight Simulator stigne i na Xbox konzole, a kompanija Microsoft je konačno dala i vremensku odrednicu za ovaj korak. U trejleru može da se vidi da se simulacija neće pojaviti na postojećim Xbox One, One S ili One X konzolama, budući da imaju slabiji hardever, pa se najava odnosi samo na „potpuno novu konzolu“. To znači da bi ovaj simulator mogao da postane prvi ekskluzivni Xbox Game Studios naslov za konzolu koja se očekuje sledeće godine\nSimulator već porede sa meditacijom, a glavni meni podeljen je na Flight Training, Activities, News, Live Events i World Map, od kojih je, kako tvrde, najbolji poslednji mod koji prikazuje mapu sveta. Svaki od ponuđenih modela aviona leti drugačije, te je potrebno strpljenje dok se ne savladaju tehnike upravljanja, a nakon toga je sve opuštanje, što u današnje vreme uopšte nije loše.\nPročitajte i: A Short Hike: Igra za opuštanje\nTagovi: Microsoft, Microsoft Flight Simulator, simulacija, video igre, Xbox\n← Video igre koje detektuju emocije igrača\nHyundai preuzeo kontrolu nad kompanijom Boston Dynamics →


ROBOVI IZ ISTOČNE EVROPE Radnike u Britaniji držali u jezivim uslovima, jednu ženu naterali da abortira\nU najnovijoj akciji policije u Mančesteru spaseno je 13 slovačkih radnika, koji su bili primorani da žive i rade u zastrašujućim, uslovima. Kako prenosi “Dejli mejl”, ovi "moderni robovi" spaseni su prilikom upada policije u fabriku ramova, u kojoj su radili 80 sati nedeljno za naknadu od svega 25 funti.\nJezivi uslovi u kojima su živeli radnici iz istočne Evrope\nPolicija je napravila ove fotografije prilikom hapšenja\nUžasni uslovi u kojima žsu živeli imigranti u Mančesteru\nOvako su "čuvali" svoje lične stvari\n“Muškarci i žene koji su radili u fabrici rekli su nam da su ih poslodavci fizički i verbalno zlostavljali i primoravali da rade 80 sati za 25 funti nedeljno. Ovo je tipičan primer funkcionisanja modernog ropstva u Velikoj Britaniji”, rekao je za "Dejli mejl" inspektor Džejms Fokner.\nHigijena u ovim sobama je na jezivom nivou\n“Želimo da pošaljemo jasnu poruku javnosti da su vlasti i policija u Mančesteru odlučni da iskorene kriminalno ponašanje, izvedu zločince pred lice pravde i pomognu žrtvama”, izjavio je Mark Vidap, koji je odgovoran za privredu i zaštitu okoline u Mančesteru.\nObalska straža spasila 11 migranata na jugoistoku Engleske


Marija Vučić | 07. nov 2017.\nVuk Cvijić (Foto: skrinšot N1)\nCvijić, koji godinama prati teme vezane za organizovani kriminal, kaže da je torbu sa laptopom i dokumentacijom stavio u gepek pri izlasku iz redakcije Blica i došao kolima do kafića u kome je imao sastanak. Auto je parkirao ispred, a kada je posle sat i po završio sa sastankom i otključao gepek, video je da torbe nema.\nOsim nje, ništa drugo nije ukradeno, a tragovi obijanja su jedva vidljiva, kaže Cvijić.\n„Kada je policija došla video sam da su nešto čačkali oko brave vozača i one ručice u kolima kojima se otvara gepek. Oštećenja jedva da se vide“, navodi novinar.\nOn dodaje i da deluje da je njegov auto ciljano obijen, da nije slučajno to što se desilo, s obzirom da nije ništa uzeto iz automobila osim torbe sa stvarima. Sumnja da ga je neko pratio ili čekao, s obzirom na to da, kaže, živi u blizini.\n„Ja stalno pišem o organizovanom kriminalu i izgleda mi da ima veze sa mojim novinarskim radom, jer ne liči na običnu pljačku. Napravio sam grešku jer sam se razdvojih od tih stvari od kojih se retko razdvajam, i ovo sada im je bila prilika“, kaže Cvijić.\nUkoliko je, kaže, ova krađa zaista motivisana njegovim novinarskim radom, Cvijić smatra da je cilj da mu se onemogući da ga radi.\n„Ipak, nastaviću da ga radim kao i dosad i biću još čvršći“, kaže ovaj novinar.\nPre nekoliko meseci je obijen stan istraživačke novinarke KRIK-a Dragane Pećo iz koga ništa nije ukradeno već su samo ispreturane stvari. Još uvek se ne zna ko je to učinio, niti je poznato da ima osumnjičenih.\nUdruženja: Hitno otkriti ko je Cvijiću ukrao dokumentaciju i kompjuter\nNovinarska udruženja UNS i NUNS zahtevaju od istražnih organa da hitno utvrde ko je opljačkao Cvijića i kazni odgovorne.\n„UNS je posebno zabrinut zbog napada jer se radi o poznatom novinaru istraživaču i poziva nadležne da u što kraćem roku pronađu i u skladu sa zakonom kazne odgovorne“, navode iz Udruženja novinara Srbije.\nIz NUNS-a su saopštili da će o pljački obavestiti Republičko javno tužilaštvo u skladu sa Sporazumom o saradnji i merama za podizanje bezbednosti novinara čiji su potpisnici novinarska i medijska udruženja, Tužilaštvo i MUP.\nBlic Dragana Pećo Napadi na novinare Vuk Cvijić\n← Romčević: Za ljude na vlasti javnost na dnu liste prioriteta\nStilske vežbe Aleksandra Vučića →


Preminula beba zaražena koronom koja je bila na respiratoru | Direkt.rs\nPočetna Hronika Preminula beba zaražena koronom koja je bila na respiratoru\nBeba iz Kragujevca, koja je zaražena koronom i poslednjih dana se nalazila u teškom stanju, na respiratoru, preminula je danas, potvrđeno je iz Univerzitetske dečije klinike u Tiršovoj.\n– Tokom lečenja zbog razvoja multisistemskog popuštanja svih organa, novorođenče se uz lekarsku pratnju prebacuje u dečju Univerzitesku kliniku u Tiršovoj, zbog nastavka lečenja, koje podrazumeva i zamenu bubrežne funkcije i lečenje respiratornog distresa i sekundarne plućne hipertenzije u neonatalnoj kovid jedinici intenzivne nege. Na primenjenu terapiju tokom lečenja ne dolazi do poboljšanja, pogoršava se multisitemsko popuštanje što dovodi do smrtnog ishoda bebe, saopšteno je iz Tiršove.\nNovorođenče iz Kragujevca, koje je na svet stiglo zaraženo koronavirusom i završilo na respiratoru, bilo je prethodnih dana u teškom stanjuu Tiršovu je prebačeno juče.\nDirektorka Klinike za pedijatriju u Kragujevcu Anđelka Stojković izjavila je jutros da je novorođenče prebačeno u Beograd kako bi dobilo adekvatnu terapiju zbog posledica citokinske oluje i plućne hipertenzije, prenosi Nova.rs.\n– To možemo rešiti aparatom koji jedino ima Univerzitska dečja klinika u Tiršovoj, napomonula je doktorka Stojković i dodala da se majka bebe dobro oseća.


Kalifornija: Na prevaru uzimali pare za pomoc tokom pandemije\nTanjug 19. novembra 2021. 08:38\nSAKRAMENTO – Bračni par iz Kalifornije osuđen je u odsustvu na višegodišnje kazne zatvora zbog masovne prevare tokom pandemije korona virusa, pošto su ukrali više od 20 miliona dolara pomoći namenjene pojedincima i preduzećima za otklanjanje posledica pandemije.\nKako prenosi CNN, Ričard Ajvajzan i njegova supruga Marijeta osuđeni su u odsustvu na 17, odnosno šest godina zatvora, jer su koristili lažne ili ukradene identitete kako bi poneli lažne zahteve za pomoć namenjenu za ublažavanje posledica pandemije.\nOni su prerezali svoje elektronske narukvice za praćenje i pobegli iz kuće u Kaliforniji, napustivši troje dece starosti 13, 15 i 16 godina, kojima su krajem avgusta ostavili pisanu poruku da će jednog dana opet biti zajedno.\nZa njima još traga FBI, a u odsustvu su osuđeni na zatvorske kazne.\nOni su koristili lažne ili ukradene identitete, uključujući imena mrtvih ljudi i studenata na razmeni koji su nakratko posetili SAD pre nekoliko godina, kako bi podneli lažne zahteve za ublažavanje posledica pandemije za lažne kompanije u dolini San Fernando.\nPar je, zajedno sa Ričardovim bratom i još pet osoba, novac iskoristio za kupovinu luksuznih vila.


Položen kamen temeljac za izgradnju Kineskog kulturnog centra - Ekonomske Vesti\n17. jun. 2016 Andrija Matić 0 Comments Ivan Tasovac, Kina, Kineski kulturni centar, Luo Šagang, Put svile, Si Đinping, Tomislav Nikolić\nPredsednik Republike Srbije Tomislav Nikolić i predsednik N R Kine Si Ðinping položili su danas u Beogradu, u prisustvu predsednika Vlade Srbije Aleksandra Vučića i svih ministara u Vladi, kamen temeljac za izgradnju Kineskog kulturnog centra u Ulici Trešnjinog cveta.\nMinistar kulture u Vladi Republike Srbije Ivan Tasovac rekao je tom prilikom da polaganjem kamena temeljca dve države grade most prijateljstva i izrazio uverenje da će Kineski kulturni centar biti tačka susretanja i razgovora o novim partnerstvima i doprineti da se oplemene veze dva naroda.\nKultura je jedinstvena konstanta koja pojedince i čitave zajednice osnažuje, menja i čini sposobnima, ne samo da razumeju jedni druge već da uživaju u raznolikosti ljudskog izraza. Istovremeno kultura nije samo ogledalo duhovnih vrednosti istorijskog nasleđa, već postaje i značajan činilac održivog razvoja, naglasio je Tasovac.\nPolaganje kamena temaljca, prema njegovim rečima, je simbol uspešne saradnje dve zemlje i dokaz velike pažnje koju pridaju saradnji na polju kulture.\nSaradnja zauzima veoma važno mesto na novom Putu svile, koji je poznat i pod nazivom „Jedan pojas, jedan put“, a prevazilazi prostor, vremenska ograničenja, spaja sadašnjost sa prošlošću i u skladu je sa principima mira, razvoja, blagostanja, te Kinu povezuje sa svim ostalim zemljama sveta, rekao je Šugang.\nKulturni centar, kako je istakao, biće otvoren stanovništvu Srbije i doprineće produbljivanju prijateljstva dva naroda.\nGradonačelnik Beograda Siniša Mali istakao je da srpska prestonica danas slavi prijateljstvo i pokazuje da blizina nije isto što i bliskost.\nNaše dve zemlje dele meridijani i kontinenti, ali naša bliskost je iskrena i trajna, rekao je Mali, dodajući da je poruka budućeg Kineskog kulturnog centra da Srbija i Kina treba da budu bliže, da građani bolje upoznaju jedni druge i da svaki dan uzdižemo naše prijateljstvo.\nNikolić i Đinping su otvorili i novoimenovanu Konfučijevu ulicu i Trg prijateljstva Srbije i Kine.\nPredsednici Srbije i Kine su prethodno položili vence na spomenik nastradalim službenicima Ambasade Kine u NATO bombardovanju 1999. godine.\nCveće, odnosno hrizanteme u beloj boji, boji žalosti u Kini, položili su i predsednik Vlade Srbije Aleksandar Vučić, ministri u Vladi, guverner Narodne banke Srbije Jorgovanka Tabaković i članovi kineske delegacije.\nU NATO bombardovanju 7. maja 1999. godine poginula su tri službenika Ambasade Kine, a više njih je povređeno.\nNikolić i Đinping su, u društvu svojih supruga, članova delegacija i novinarskih ekipa, prošetali Kalemegdanom, gde je gostima iz Kine predstavljen deo srpske istorije i pokazana tvrđava.\nSrpsku istoriju im je prezentovao Relja Seratić iz Beogradske tvrđave.\n← EU produžila snakcije Krimu i Sevastopolju\nPriština odustala od Brezovice →\nNikolić Đinpingu: Kanal Morava-Vardar je isplativ


Bačka Topola: Ogorčenost zbog bilborda sa porukom protiv Mađara | Autonomija\nBačka Topola: Ogorčenost zbog bilborda sa porukom protiv Mađara\nOpština nema pravo da ukloni bilbord?\nU Bačkoj Topoli među građanima vlada ogorčenost zbog ponovnog postavljanja bilborda sa porukom, koja izaziva antimađarsko raspoloženje, prenosi portal Vajdasag Ma (Vojvodina danas).\nNa obližnjem frekventnom putu ka međunarodnom autoputu u Bačkoj Topoli nedavno je postavljena ogromna tabla sa tekstom o navodnoj prodaji kuće zbog pritiska „mađarskih fašista i kriminalaca“.\nOvo je drugi sličan slučaj u Bačkoj Topoli. U decembru 2012. godine Svetozar Martinović, stanovnik ovog grada, postavio je tablu slične sadržine.\nPredsednica opštine Melinda Kokai Mernjak je osudila ovaj slučaj i naglasila da su je mnogi građani mađarske, srpske i druge nacionalnosti nazvali, ili su je lično potražili sa zahtevom da se ovakvi slučajevi spreče.\nRukovodilac opštinske službe za opštu upravu, komunalne, poljoprivredne, ekološke i imovinske poslove Zoltan Kiškarolj je izjavio novinarima da opština nema pravo da ukloni bilbord, pošto je postavljen na privatnom posedu.\nNisu tačne ni informacije u medijima da je lokana samouprava 2012. godine uklonila tablu sa sličnim sadržajem. Tada je lokalna samouprava prijavila počinioca republičkoj poljoprivrednoj inspekciji, koja je nakon toga uputila prijavu organima unutrašnjih poslova.\nTrenutno se u Bačkoj Topoli čeka na korake nadležnih organa. Pored table sa antimađarskom porukom nedavno je postavljena i tabla Antifašističkog pokreta, ali navodni vlasnik table nije hteo da da izjavu novinarima.


BiH gubi stotine miliona eura za saobraćaj? | Krupljani.BA\nBiH gubi stotine miliona eura za saobraćaj?\nZbog nemogućnosti postizanja unutrašnjeg dogovora o izradi strategije saobraćaja, Bosna i Hercegovina mogla bi ostati bez sredstava Evropske unije koja su praktično odobrena za izgradnju transportne infrastrukture.\nNaime, na samitu o zapadnom Balkanu, koji je u avgustu prošle godine održan u Beču, BiH je dobila podršku za pet velikih infrastrukturnih projekata vrijednih stotine miliona eura, međutim osnovni uslov za povlačenje tih sredstava je izrada strategije i akcionog plana transporta na nivou BiH, u vezi s kojima ne postoji ni minimum saglasnosti u BiH, jer je saobraćajna infrastruktura u nadležnosti entiteta. Na samitu u Beču BiH su odobrena i grant sredstva u iznosu od 28,8 miliona eura i to za izgradnju mosta na Savi kod Gradiške i mosta kod Svilaja, a kako ističu dobro upućeni, povlačenje ovih sredstava je takođe upitno zbog nepostojanja strateškog dokumenta. Zbog svega ovoga, Savjet ministara BiH na posljednjoj sjednici zadužio je Ministarstvo transporta i komunikacija BiH da do jula, i to prije samita u Parizu, pripremi strategiju saobraćaja BiH “kako bi bila obezbijeđena dalja finansijska podrška za sufinansiranje investicionih projekata”, ali kako stvari sada stoje od toga neće biti ništa, jer RS ne pristaje na izradu tog dokumenta, pošto BiH nije nadležna za oblast saobraćaja.\n“Vlada RS donijela je zaključak, u kojem je navedeno da nije saglasna s izradom strategije transporta i akcionog plana za period 2015 – 2030, jer za isto ne postoji ustavni osnov”, rekli su nam juče u Ministarstvu saobraćaja i veza Republike Srpske.\n“Šta će biti od svega toga niko ne zna, ali ono što je sigurno jeste da sredstava EU nema bez strategije i to bi trebalo da bude svima jasno. Godinama se upozorava na to, ali očigledno neki neće da razumiju o čemu se radi”, ispričao je izvor “Nezavisnih” iz Savjeta ministara BiH.\nPriča o izradi strateškog dokumenta u oblasti saobraćaja u BiH traje već godinama, a sve što je BiH uspjela jeste da usvoji Okvirnu transportnu politiku, koju EU ne priznaje kao vjerodostojan dokument jer u njemu praktično ne piše ništa s obzirom na to da ne govori o ciljevima, instrumentima finansiranja i nosiocima projekata. Još 2014. radna grupa izradila je projektni zadatak za izradu strategije i akcionog plana transporta, koji se zasnivao na tome da se izrade entitetske strategije saobraćaja, pa tek onda ona na nivou BiH, što naravno nikada nije urađeno i zbog čega smo se sada našli u problemu. Još jedan od problema jeste novac kojim bi bila finansirana izrada strategija saobraćaja na nivou BiH, jer nijedan budžet nije planirao gotovo 380.000 eura potrebnih za ovaj dokument. Ta sredstva BiH su prvobitno bila odobrena iz IPA komponente, ali su izgubljena jer BiH nikada nije stvorila neophodne preduslove za njihovo povlačenje.


Porfirije u Jasenovcu – liturgija pored spomenika "Kameni cvijet" - BIGportal.ba\n13 Septembra, 2021 13 Septembra, 2021 026\nCentralna proslava praznika Svetih novomučenika jasenovačkih počela je arhijerejskom liturgijom koju služi patrijarh Srpske pravoslavne crkve Porfirije.\nTim povodom održaće se i Međunarodni naučni simpozijum.\nLiturgiji u Jasenovcu pored velikog broja arhijereja prisustvuje i ministar Vlade Srbije Nenad Popović i veliki broj vernika, a nakon liturgije na humci pokraj spomenika „Kameni cvet“ koji se nalazi u okviru Spomen-područja „Jasenovac“ patrijarh Porfirije će služiti pomen jasenovačkim stradalnicima.\nU 40 opština škole na onlajn nastavi – od danas važi i novo pravilo za sve\nProslavu praznika organizuju eparhija pakračko-slavonska SPC i Muzej žrtava genocida.\nSutra će u Srpskoj pravoslavnoj opštoj gimnaziji “Kantakuzina Katarina Branković” u Zagrebu, biti održan Međunarodni naučni simpozijum “Novomučenici : VII”, na kojem će učešće uzeti domaći i inostrani istoričari i stručnjaci u oblasti društveno – humanističkih nauka, a na otvaranju će se obratiti patrijarh Porfirije.\nLogor Jasenovac, kao sistem logora pod komandom iz logora Jasenovac, bio je najveći koncentracioni i logor smrti na prostoru okupirane Kraljevine Jugoslavije za vreme Drugog svetskog rata.\nLogor je formirala Nezavisna Država Hrvatska u avgustu 1941. godine, a uništile su ga ustaše u aprilu 1945. godine.\nU logor su dovođeni Srbi, Romi i Jevreji, svih uzrasta, polova, starosnih dobi, socijalnih, obrazovnih i drugih profila, ali tu su dovođeni i svi drugi koji su podržavali Srbe, Rome, Jevreje, komuniste, partizane ili „nisu odgovarali“ tadašnjim vođama ustaške Hrvatske.\nLogor Jasenovac je bio prvi sistematski izgrađivani logorski kompleks na teritoriji Nezavisne Države Hrvatske, jedini koji je neprekidno delovao sve do kraja njenog postojanja i najveći po prostoru koji je zauzimao, po broju logoraša koji su kroz njega prošli i po broju žrtava koje su u njemu stradale.\nManastirska crkva posvećena rođenju Svetog Jovana Preteče sagrađena je 1775. Godine, a razorena je na početku Drugog svetskog rata 1941. godine rukama prvih jasenovačkih logoraša.\nHram je obnovljen i osvećen 2. septembra 1984. godine, dok je tokom ratnih sukoba pri raspadu bivše SFRJ 1991. godine crkva ponovo oštećena, a u maju 1995. u operaciji Bljesak je oskrnavljena i opustošena.\nCrkva je ponovo obnovljena 2000. godine.\nU Srbiji uskoro nova pravila za barove i klubove\nAmbasada SAD postavila uređaj za mjerenje kvaliteta vazduha u Banjaluci


Đampaolo se oporavio od virusa korona\nMarko Đampaolo se oporavio od virusa korona i vratio se na klupu Torina, zvanično je objavio ovaj klub.\nĐampaolo nije obavljao svoju dužnost od 15. novembra, a sada je potpuno spreman i već danas je prisustvovao treningu svoje ekipe. Torino će u narednom kolu Serije A igrati gradski derbi protiv Juventusa, a na tabeli su trenutno 18. sa samo šest bodova iz devet utakmica. U prošloj rundi su kod kuće remizirali sa Sampdorijom, a konačan rezultat je glasio 2:2.\nPrethodni članakOlimpijakos nemoćan u Moskvi, Fenerbahče preživio nalet Zenita u drugom poluvremenu\nNaredni članakEvropsko prvenstvo: Rusija deklasirala Španiju, Njemačka bolja od Rumunije


MEI - Aktuelnosti - J. Joksimović: Zakon o slobodi veroispovesti ozbiljan korak unazad\nJ. Joksimović: Zakon o slobodi veroispovesti ozbiljan korak unazad\n09. januar 2020. | Beograd\nUsvajanje Zakona o slobodi veroispovesti u Crnoj Gori nesumnjivo je ozbiljan korak unazad u pogledu poštovanja osnovnih evropskih vrednosti koje se odnose na prava manjina, koje uključuje i verska prava, kao i svesno zaobilaženje međunarodnih standarda i konvencija iz ove oblasti, poručila je ministar evropskih integracija Jadranka Joksimović.\nTo posebno zabrinjava u kontekstu činjenice da je Crna Gora, zajedno sa Srbijom, označena kao jedna od prednjačećih država pristupnog procesa, napominje Joksimović u izjavi Tanjugu, komentarišući usvajanje tog zakona.\n„Ponovo ću podsetiti i EU, ali i druge u regionu da je Srbija jedina zemlja koja je u pregovaračkom procesu imala uslov da u okviru poglavlja 23 koje se odnosi na vladavinu prava, sačini i usvoji poseban Akcioni plan za ostvarivanje prava manjina, što je Srbija kao ozbiljna, demokratska multietnička država svih svojih građana iskreno i delotvorno uradila i sprovodi na delu“, navela je Joksimović.\nMinistar je istakla da je Srbija pokazala da je voljna da manjinska prava podigne na viši nivo, uključujući i verska prava, te su u Srbiji crkve i verske zajednice ravnopravne i slobodne da samostalno raspolažu imovinom i uređuju svoju unutrašnju organizaciju i verske poslove.\n„Otuda očekujem da EU pažljivije sagledava situaciju u regionu i zemljama članicama, kandidatima i potencijalnim kandidatima u pogledu ostvarivanja manjinskih i verskih prava i u proces evropskih integracija unese jasna očekivanja u vezi sa ovim pitanjem, makar onoliko koliko je od Srbije traženo, i što Srbija aktivno sprovodi“, navela je Joksimović.\nIstakla je da je to jedini način da se politika proširenja i pregovarački proces vodi na objektivan, po istim aršinima i fiksnim standardima koji su suština procesa evropskih integracija.


Glasajuci u vecini za sigurnost, bezbednost i prosperitetnu buducnost u evroatlantskoj zajednici, gradjani su svim relevantnim politickim subjektima na politickoj sceni, svim relativnim dobitnicima i gubitnicima, poslali poruku da su realni egzistencijalni problemi njihova stvarnost i da žele Srbiju u kojoj demokratske procedure, a ne partijsko-porodicno politicko zadrugarstvo, artikulišu smer politickih, ekonomskih, socijalnih promena. Gradjani Srbije su svesni da se važnost, znacaj i smisao Srbije, 12 godina po okoncanju sukoba u BiH i Hrvatskoj, i 8 godina po okoncanju sukoba na Kosovu, iscrpljuje samo u jednom: Srbija ima smisao mesta sa kojeg se odlazi ili se želi otici. Najcešce zauvek.\nPostiizborna distribucija politicke moci ce pokazati da li su pobedonosni gubitnici razumeli ove poruke i da li ce odista odgovorno pristupiti, na temelju racionalnog kompromisa, formiranju nove Vlade (koja ce, za ocekivati je odslikavati partitokratski inženjering, koji je na žalost premrežio sve pore politickog, kulturnog i društvenog života Srbije), ili ce nastaviti da manipulišu tranzicionim frustracijama i gubitništvom. Postiizborna distribucija politicke moci ce pokazati da li i u kojoj meri su politicke elite spremne da prihvate realnost i okoncaju falsifikovano prikazivanje stvarnosti: realnost da je Kosovo nezavisno, da je premijer Srbije V. Koštunica potpisujuci sporazum CEFTA (Hrvatska, Albanija, Makedonija, BiH, Crna Gora i Moldavija), prihvatio da u ime Kosova sporazum potpišu predstavnici UNMIK; da Ustav Republike Srbije koji u preambuli naglašava da je Kosovo sastavni deo suverene države Srbije, u biti priznaje suverenost Kosova, buduci da su Ustavne odredbe formulisane na takav nacin da bi bile neprimenjive na Srbiju sa Kosovom. Niko ne pominje gradjane Srbije, etnicke Albance sa Kosova kao gradjane sa pravom glasa koji imaju bazicno demokratsko pravo da ucestvuju na izborima. Želimo teritoriju (na kojoj od 1912. godine egzerciraju razne policijsko-kaznene ekspedicije) ali ne i stanovništvo. To su sve vec odavno samo lažne dileme koje znace nespremnost da se realnost imenuje i razume, ali i nespremnost politickih elita da prihvate odgovornost za ne/ucinjeno.\nPitanja spremnosti da se preuzete obaveze (u smislu hapšenja i izrucenja optuženih za pocinjene ratne zlocine) prema Haškom tribunalu i dosledno ispune, da se demonstrira konstruktivni pristup u procesu definisanja konacnog statusa Kosova, da se prihvati ocekivana i od velikog znacaja za regionalnu bezbednost i saradnju presuda Medjunarodnog suda pravde po tužbi BiH za genocid, jesu pitanja koja nose pored realno-politickog i simbolicki teret, i otuda su odgovori srbijanskih politickih elita bili gotovo unisono, iracionalni. Iracionalni pristup urušava sposobnost trezvenog sagledavanja istorijskog i politickog konteksta koji nedvosmisleno Srbiju odredjuje kao zemlju koja je poslednja u regionu otpocela procese politicke i ekonomske tranzicije, suocena sa nezaposlenošcu, siromaštvom i infantilnom ozlojedjenošcu nekompetentnih elita. U takvom kontekstu odgovornost pobedonosnih gubitnika za formiranje nove proevropske vlade koja ce podsticati i promovisati politike evroatlantskih integracija, nastavak pregovora o Sporazumu o stabilizaciji i pridruživanju, jasno definisanje programa Partnerstva za mir u koje želimo da se ukljucimo, je velika. Kljucni problem je spremnost politickih elita da se definiše novi politicki identitet buduci da, Srbija predugo lavira izmedu iluzija o mitskoj slavnoj prošlosti projektujuci sliku pobedonosne gubitnice.\nPitanje je takodje da li su politicke elite kompetentne da otvore novo, evroatlantsko poglavlje u kojem slika izolovane, pobedonosne gubitnice ustupa mesto tranzicionoj Srbiji koja je spremna da odgovori na izazov vremena. Rezultati kazuju da ovisno o perspektivi, pobednici na parlamentarnim izborima 21. januara su: Srpska radikalna stranka (SRS), pojedinacno najjaca politicka stranka, u ukupnom skoru od 28,59 odsto izašlih biraca. Demokratska stranka (DS) je ostvarila vlastiti najveci uspeh (22,71 odsto podrške) u perspektivi 17-godišnjeg ucešca na višestranackoj politickoj sceni. Stranke koje su cinile prethodnu vladu, kako istice još uvek aktuelni premijer Koštunica (Demokratska stranka Srbije, Nova Srbija, G17 plus, Srpski pokret obnove i Lista za Sandžak) su ukupnom skoru dobile više od million glasova, što se naglašava kao znacajna startna pozicija u pregovorima o postiizbornim koalicijama, s osobitim naglaskom na personalnu važnost buduceg premijera. Koalicija LDP-GSS-LSV-SDU je prešla census i njihovih 15 poslanika u buducoj republickoj Skupštini ce svakako u znacajnoj meri uticati na dinamiku i sadržaj rada novog saziva.\nUbedljiva pobeda proevropskih politickih opcija (DS, DSS-NS, G17 plus, LDP-GSS-LSV-SDU i pet manjinskih lista) je važna poruka i odgovor snažno iskazanoj podršci medjunarodne zajednice: srbijanske politicke elite su, barem deklarativno, spremne da uklone lažnu dilemu Istok ili Zapad i nece dozvoliti da Srbija ostane factor nesigurnosti i destabilizacije u regionu. Srbija ce prihvatiti temeljna nacela i vrednosti evroatlantske zajednice a njeno ukljucivanje u program Partnerstvo za mir, takodje podrazumeva uspostavljanje mehanizama koji mogu otkloniti i ublažiti eventualne procese destabilizacije.\nNo sa druge strane, izborni rezultati SRS: pobeda u sva cetiri grada u Srbiji (Beogradu, Novom Sadu, Nišu i Kragujevcu); ubedljive pobede u Vranju, Kruševcu, Leskovcu, Požarevcu, Šapcu, Varvarinu; u Vojvodini su pojedinacno osvojili najviše glasova u 37, od ukupno 45 opština (31, 87 odsto podrške u Vojvodini); pojedinacno najviše glasova u Centralnoj Srbiji i Vojvodini, namecu pitanje razloga široke podrške ovoj stranci.\nSrbija kao nekonsolidovana, država nedefinisanih granica se suocava sa procesima nedovršene urbanizacije (»zemlja u kojoj se sudaraju urbani kozmopolitizam, palanacki horizonti i seljacki tradicionalni autizam«, M. Lazic) i usporenim procesima modernizacije. Psihologija margine i perspektiva periferije sa koje se sagledavaju politicki i ekonomski procesi u regionu i šire jesu neke od pretpostavki jacanja ideologije i politickih praksi koje promoviše SRS. Procesi getoizacije i samo-getoizacije u znacajnoj meri su podsticani politikama etnickog inženjeringa 90-tih i nasilnim promenama etnodemografske strukture. Siromaštvo, urušene institucije, visok nivo korupcije i organizovanog kriminala, nepostojanje politicke volje za provodjenje fundamentalnih promena konicidiraju sa nedostatkom politicke i socijalne energije. Nacionalizam, etnonacionalisticka homogenizacija su podsticali podanicku svest, usporavajuci i onemogucavajuci procese gradjanske i liberalne individualizacije.\nNo, razlog uspeha SRS nije jacanje srpskog nacionalizma, vec pre protest nemocnih da se suoce sa posledicama tranzicije sa jedne, ali i poruka partijama demokratske opcije, da je partitokratski inženjering, obezbedjivanje privilegija kao i otvaranje kanala partijsko-politicke promocije i uspona u socijalnoj hijerarhiji samo za odabrane partijske aktiviste, sa druge strane, prepoznata i kažnjena. Glasaci SRS ne cine homogeni blok: 500.000 – 600.000 njihovih glasaca tvori nacionalisticko-patriotski blok, a ostatak su tranzicioni gubitnici (ovo su glasovi koji ce se prelivati u druge stranke). Ovim izborima oni su dostigli zenit i za ocekivati je da ta stranka lagano odlazi u drugi plan. Cinjenica je da ce oni uspeti da još neko vreme profitiraju na etnickim netrpeljivostima, induciranom strahu od Drugog ukljuciv i strah od Evrope, ksenofobiji, ali otvaranje zemlje i ukljucivanje u regionalne i evropske tokove, ce ovu politicku opciju postaviti u rang slicnih politickih opcija u Evropi. Srbija placa cenu ratova ali i cenu nedovršenog mira; procesi politickih i ekonomskih promena se ne razumeju i ignorišu; prostor koji ima smisla samo kao »mesto sa kojeg se odlazi« odlikuju zamor i nedostatak ne samo materijalnih, vec i ljudskih resursa; ne shvatamo da nismo u fokusu interesovanja i kada napokon budu uhapšeni Karadžic i Mladic, to više nece biti vest za naslovne strane.\nSRS i njeni glasaci znaju da nece doci na vlast i suštinski, odgovornost za rešavanje krucijalnih problema koji se postavljaju pred sadašnju politicku elitu, ne žele ni da prihvate. Lagodna pozicija kriticara koja ne nosi odgovornost za ucinjeno, je pozicija stranke kojoj je omoguceno da bez konsekvenci, u normalizovanoj kulturi nekažnjivosti, ne odgovara za posledice politike koju je promovisala i realizovala 90-tih godina. Ali odgovornost politickih elita u Srbiji je da ima na umu da je »svaka civilizacija dužna da svoju vlastitu patologiju samostalno potiskuje na periferiju«.\nPred politickom elitom je dakle, nova mobilizaciona paradigma koja zahteva konsensus oko buducnosti Srbije. Uz snažnu podršku predstavnika i institucija medjunarodne zajednice, pred srbijanskom politickom elitom je jasan zadatak: definisati novu mobilizacionu paradigmu: u što kracem roku formirati stabilnu demokratsku vladu; odbaciti sve lažne dileme o pravcu buduceg razvoja i preuzeti punu odgovornost, uz svest o konsekvencama neracionalnih i istorijski promašenih poteza; jasno naglasiti znacaj i promovisati politike koje znace aktivnu participaciju u svim medjunarodnim institucijama, a posebno programima Partnerstva za mir, i u buducnosti NATO. Mi ne trebamo Kosovo da bismo iznova ispisivali mitsku, falsifikovanu istoriju. Prihvatanje realnosti je da nezavisno Kosovo u buducnosti daje šansu trajnom, dugorocnom miru i stabilnosti celog regiona.


Aqua et Archaeologia - Дунавска стратегија\nDelegacija Evropske unije u Republici Srbiji, Kabinet podpredsednika Vlade za evropske integracije i Opština Golubac, organizovali su obeležavanje usvajanja Dunavske strategije Evropske unije. Skup je održan u Golupcu, u hotelu Golubački grad, u ponedeljak 13. decembra, dok je sama Strategija Evropske unije za region Dunava usvojena svega nekoliko dana ranije, tačnije 8. decembra.\nPosle uvodnih izlaganja gospodina Zorana Pajkića, predsednika opštine Golubac, gospodina Božidara Đelića, podpredsednika Vlade za evropske integracije i gospodina Vensana Dežera, šefa Delegacije EU u Srbiji, osnovne postulate Dunavske strategije EU skupu je prezentovala gospođa Natali Veršelde iz Evropske komisije.\nYouTube Channel AetA - sa skupa u Golupcu:\nPeriod mart - novembar\nU pripremi Strategije Evropske unije za Dunav udruženje Aqua et Archaeologia aktivno je učestvovalo na svim skupovima održanim u našoj zemlji: Konferenciji Dunavska strategija, ideje i projekti, održanoj 30. marta u Privrednoj komori Srbije; konferenciji Dunavska strategija i ekonomija znanja, održanoj 6. aprila u Institutu za međunarodnu politiku i privredu; međunarodnoj konferenciji Dunav - najjača veza sa Evropskom unijom, održanom 7. maja u Privrednoj komori Srbije.\nNaša inicijativa, koja je naišla na interesovanje i odobravanje, bila je da Republika Srbija ratifikuje UNESCO-vu Konvenciju o zaštiti podvodne kulturne baštine.\nNaš predlog za dopunu Akcionog plana Dunavske strategije, koji treba da obezbedi da se u okviru Strategije pažnja posveti i istraživanju, zaštiti i promovisanju značaja podvodne kulturne baštine Dunava, uvršćen je u zvanični dokument komentara koji je naša delegacija dostavila Evropskoj komisiji zaduženoj za Dunavsku strategiju.\nPreko Privredne komore Srbije, prijavili smo projekat za osnivanje Dunavskog centra za podvodnu arheologiju i istoriju plovidbe.\nJavna prezentacija projekta održana je na 5. Međunarodnom Sajmu investicija i nekretnina „Investexpo“ u Novom Sadu, na štandu Privredne komore Srbije, 27. oktobra 2010. godine. Projekat su promovisali naši članovi Đorđe Kovjanić i Dejan Jovanović.\nPrivredna komora Srbije, Centar za razvoj, restrukturiranje i privatizaciju, pripremio je CD 'Investicije u Srbiji' na kome su prikazani investicioni razvojni projekti među kojima se nalazi i naš projekat za osnivanje Dunavskog centra za podvodnu arheologiju i istoriju plovidbe, predložen za Dunavsku strategiju.\nssssАктивности 2010 Дунавска стратегија